OBJAVLjENI POKRAJINSKI JAVNI POZIVI ZA PODSTICANjE ZAPOŠLjAVANjA - RTV Santos\nPokrajinski sekretarijat za privredu i turizam raspisao je javne pozive/konkurse, u cilju realizacije programa i mera aktivne politike zapošljavanja predviđenih Pokrajinskim akcionim planom zapošljavanja za 2018. godinu\nRaspisana su tri javna poziva/konkursa: konkurs za program za samozapošljavanje, novo zapošljavanje i za javne radove. Javni pozivi oročeni su do 17. avgusta 2018.g\nPo programu za samozapošljavanje, nezaposlenim licima opredeljenim za pokretanje privatnog biznisa za novoregistrovane delatnosti odobrava se subvencija u iznosu od 250.000 dinara, odnosno 300.000 dinara za nezaposlene žene i osobe sa invaliditetom. Lice koje registruje delatnost uz podršku programa za samozapošljavanje dužno je da delatnost obavlja najmanje 12 meseci i redovno uplaćuje doprinose za obavezno socijalno osiguranje najmanje 12 meseci.\nZa javne radove kao meru zapošljavanja pravo učešća na javnom konkursu za organizovanje i sprovođenja javnih radova imaju udruženja koja imaju status pravnog lica. Projekti javnih radova traju do 4 meseca, a oblasti u kojima se sprovode su: socijalne i humanitarne delatnosti, održavanje i obnavljanje javne infrastrukture, održavanje i zaštita životne sredine i prirode i kultura i turistička delatnost. Na javnim radovima radnici su angažovani po ugovoru o privremeno-povremenim poslovima, a njihova mesečna prinadležnost je do 18.000 dinara.\nJavni pozivi i konkursi Pokrajinskog sekretarijata za privredu i turizam su objavljeni na oglasnoj tabli, sajtu Sekretarijata www.spriv.vojvodina.gov.rs i na sajtu Nacionalne službe za zapošljavanje: www.nsz.gov.rs. Tekstovi javnih poziva/konkursa sadrže informacije o datom programu, visini iznosa sredstava, uslovima učešća, pravima i obavezama korisnika programa, dokumentaciji koja se prilaže uz zahtev za učešće, i dr.\nPrethodnoSređen enterijer i nabavljena nova oprema u Dečijem dispanzeru\nSledeće14 miliona evra za revitalizaciju Begeja, radovi već na proleće


Thaci: Uskoro osnivanje specijalnog suda\nNaslovnica NAJNOVIJE Politika Thaci: Uskoro osnivanje specijalnog suda\nKosovo – Predsjednik Demokratske partije Kosova i zamjenik premijera, Hashim Thaci, razgovarao je sa poslanicima svoje stranke koji su odbili da glasaju za promjene Ustava.\nGlavna tema sastanka bilo je osnivanje specijalnog suda koji bi trebalo da se bavi navodima da su pojedini bivši rukovodioci Oslobodilačke vojske Kosova počinili zločine tokom rata na Kosovu i neposredno nakon njega.\nVladajuća koalicija prošlog mjeseca nije mogla obezbijediti dvotrećinsku većinu u Skupštini Kosova koja je neophodna za ustavne promjene, koje omogućuju osnivanje specijalnog suda, jer grupa poslanika iz Thacijeve stranke nije glasala za njih.\nOsnivanje posebnog suda jedan je od preduslova za približavanje Kosova euroatlantskim integracijama, ali se njegovom osnivanju protive udruženja veterana OVK, opozicione stranke te dio zastupnika vladajućih stranaka.\nNakon sastanka Thaci nije objasnio da li je uspio ubijediti poslanike da podrže ustavne promjene, ali je naveo da će se sud uskoro biti osnovan.\n„Razgovarali smo o potrebi da se što prije okonča proces osnivanja specijalnog suda. Mislim da Skupština Kosova ne bi trebalo da ide na ljetni odmor sve dok se ne okonča ovaj važan proces. Političke odluke Demokratske partije Kosova su jasne i svi imamo obavezu da ih poštujemo. Znači, očekujemo da u bliskoj budućnosti okončamo ovaj proces“, rekao je Hashim Thaci.\nHajro 24. Jula 2015. At 11:22\nhashim thaqi je proslost\nsada dolaze generacije onih koji klanjaju 5 vakta namaza\nAustralac 24. Jula 2015. At 05:16\nOdlucno hrabro, za primer bices prvi da mu se sudi. Ako vam zapad dao drzavu onda red da se I ponasate tako.


Tedeski: Kada sam prvi put došao na posao sa maskom, ljudi su me čudno gledali - BIZlife\nU Skajp intervjuu za Jutarnji list, osnivač i predsednik Uprave Atlantic Grupe Emil Tedeski rekao je da zbog epidemije koronavirusa svetska privrede, a time i hrvatska, “trpi izuzetne štete”.\n“Bilo kakvo predviđanje u smislu kvantifikovanja štete koju ekonomije i firme trpe je nezahvalno, ali samim uvidom u vesti i svetske medije jasno je da smo suočeni s izuzetnim neprijateljem, nevidljivim i nepredvidljivim”, rekao je Tedeski i dodao da pored toga čovečanstvo ima mogućnosti za smanjenje štete, “da ćemo se odbraniti od ove pošasti, a da pritom nećemo zaboraviti na temeljna načela solidarnosti i čovečnosti.”\nOn je naveo da bi privredi dobro došlo svako olakšanje u vidu naplate doprinosa, poreza, kao i olakšavanje određenih pravnih normi u odnosu na redovnu situaciju.\n“Naravno, svi subjekti i kompanije nisu u istoj situaciji i uvek će biti onih koji su nezadovoljni. Postoje ipak kompanije čija je aktivnost delimično ili čak potpuno zamrla i Vlada, vodeći se načelom opće solidarnosti, treba intervenisati injekcijama likvidnosti za pokriće plata zaposlenih”, rekao je Tedeski i dodao da treba i voditi računa o ljudima koji će zbog cele situacije izgubiti posao, stalni ili sezonski, da uđu u neki program privremenih socijalnih primanja.\nOn kaže da je u njegovoj kompaniji još prošle nedelje dat nalog da svi koji mogu da rade od kuće, moraju da rade od kuće.\n“To nije privilegija, to je obaveza”, naveo je osnivač Atlantic Grupe.\nOn je naveo da kolegama u proizvodnji, skladištima, dostavnom procesu i farmaceutima, “skida kapu”, kao i da je toj grupi zaposlenih odlučio da isplati 15 odsto višu platu u razdoblju krize.\nTedeski kaže da su ga kada se prvi put u kancelariji pojavio sa maskom, “ljudi gledali s podsmehom” .\n“Ali to je samo odgovorno ponašanje i mi smo svim našim zaposlenima omogućili da imaju maske i insistiramo da ih koriste na radnom mestu”, zaključuje Tedeski za Jutarnji list.\natlantic grupa/Emil Tedeski/koronavirus\nSve JAČI aplauz u 8 (VIDEO)\n13/04/2020 | 12:33


Nova sezona muzičkog takmičenja "Zvezde Granda" samo što je startovala sa emitovanjem, a već beleži ozbiljnu gledanost, što zbog odličnih kandidata, što zbog članova žirija. Sudeći po snimcima na kojima Marija Šerifović i Viki Miljković konstanto đuskaju, biće ovo veoma ...\nKako SCANDAL! saznaje, Marija Šerifović uskoro odlazi iz Srbije! Naime, ovo joj je poslednja godina u Beogradu, jer planira selidbu u Španiju ili čak u Ameriku. – Marija je pristala da i ove sezone bude u Grandu, tačnije u žiriju , a onda se pakuje i napušta zemlju – objašnjava ...\nŠOKANTNO SAZNANJE! Marija Šerifović prelomila, povlači se sa malih ekrana!?\nMarija Šerifović važi za jednu od najpoznatijih naših pevačica, te stoga odluka koju je pevačica navodno odlučila da donese će sigurno izazvati šok kod njenih brojnih pratioca, kao i nezadovljstvo. Naime, pevačica je odlučila da joj ovo bude poslednja godina, jer kako se u ...


ALBA Berlin - Real Madrid, Košarka - Predlog tip - 20/01 2022\n20/01ALBA Berlin vs Real MadridHendikep(Sa produžetkom)tip: 2 -5.50\nU Berlinu se u 22. kolu Evrolige sastaju ALBA (6-12) i Real Madrid (15-3). ALBA nikada nije pobedila \_'\_'Kraljevski klub\_'\_' u Evroligi u istoriji, Real Madrid ima 11 uzastopnih pobeda nad berlinskim timom i još 2 pobede u Evrokupu. Meč u Mercedec-Benz Areni je zakazan za četvrtak sa početkom u 20.00.\nTim iz Berlina traži prvu pobedu u istoriji u elitnom takmičenju nad velikanom Real Madridom. ALBA je već imala jedan meč ove nedelje u Evroligi, posle pauze od 16 dana i meča sa Hamburgom 2. januara zbog pozitivnih slučajeva na COVID-19. U tom meču, odigranom u utorak, ALBA je pružila dostojan otpor Olimpiji iz Milana, Berlinci su držali egal sa učesnikom Fajnal fora Evrolige prošle sezone do poslednje četvrtine (60:59), da bi na kraju italijanski tim prelomio u poslednjoj deonici i slavio krajnjim rezultatom 84:76. Nemački tim se nalazi na 16. mestu u Evroligi, ima 6 pobeda i 12 poraza u dosadašnjem delu sezone u Evroligi. Čini se da je ALBA ove sezone blizu da ostvari učinak iz prošle sezone u evropskom takmičenju, možda neku pobedu manje. Naime, ALBA je prošle sezone u Evroligi završila na kraju na 15. mestu Evrolige sa 12 pobeda i 22 poraza. To je tim koji ima određeni kvalitet, aktuelni su prvaci Nemačke u košarci, ako favoriti ne uđu sa ozbiljnim pristupom ALBA je sposobna da pobedi i ekipe sa znatno jačim rosterom. ALBA ove sezone u Evroligi ima 6 pobeda, 4 u svojoj dvorani protiv ASVEL-a, Makabija, Olimpije Milano i Monaka, dok su dva trijumfa na strani došla protiv Crvene zvezde i Žalgirisa. U prvom meču ova dva rivala Real je slavio komotnu pobedu na svom terenu rezultatom 87:64. Četverac tima iz Berlina koji se istakao ove sezone u Evroligi čine Maodo Lo, Luk Sikma, Oskar da Silva i Markus Erikson. Maodo Lo je odigrao sve utakmice u evropskom takmičenju, drugi je strelac ekipe u proseku sa 12,6 poena i drugi asistent sa 3,8 asistencija po meču. Iskusni Luk Sikma je kičma berlinskog tima već pet sezona, krilni centar je četvrti strelac tima u Evroligi sa 10,3 poena u proseku, ali i najbolji skakač sa 6,9 skokova i najbolji asistent sa 4,4 skoka u proseku po meču. Oskar da Silva je otkrovenje i ima 10, 4 poena i nešto preko 3 skoka po meču u Evroligi, dok je Markus Erikson dugo godina poznat kao dobar šuter pre svega za tri poena i ima najviše poena (12,4) u proseku za šampiona Nemačke u košarci ali na 12 odigranih mečeva u evropskom takmičenju.\nMadridski tim je mašinerija koja u drugi deo sezone u Evroligi ulazi sa najvišim ambicijama, po svemu sudeći se sa pravom smatraju jednim od glavnih favorita u takmičenju. Real Madrid ima dobar roster, kada se budu delila odličja možda baš svežina i odmornost budu od presudnog uticaja. Na put u Berlin Real Madrid je pošao bez Edija Tavaresa i Rudija Fernandeza, ipak, kao da ti izostanci ne bi trebalo da spreče španski tim da i 12 uzastopni put pobede ekipu iz Berlina u Evroligi. Čini se da će trener Real Madrida Pablo Laso imati slatkih muka, ne da izabere kojih pet igrača će biti na parketu, nego kojih 12 u protokolu u najbitnijim mečevima ove sezone. Naime, u timu Reala su se oporavili Entoni Rendolf i Trej Tompkins, iz NBA lige je došlo veliko pojačanje povratnik Gabrijel Dek, i Argentinac je sa timom na ovom gostovanju. Na svakoj poziciji u Realu postoje najmanje dva, tri rešenja, mogućnost kombinacija je velika i biće problem za svakog da skautira tim. Real Madrid ima 13 igrača ove sezone koji imaju više od 5 poena u proseku po meču u Evroligi, ako se iz ovih trinaest izdvoji Urban Klavžar, Slovenac je silom prilika dobio šansu i odigrao jedan meč sa dvocifrenim ućinkom, lista igrača je i dalje impresivna. Najefikasniji igrač za Real Madrid u Evroligi ove sezone je Geršon Jabusele sa 12,7 poena u proseku. Najbolji asistent Reala ove sezone je Toma Ertel sa 4,8 asistencija po meču u Evroligi. Čak i bez Tavaresa Real Madrid ima dosta dobrih skakača u ekipi i dalje ostaju opasni na tom polju. Španski tim je najbolji skakački tim u Evroligi ove sezone sa 36,78 skokova po meču. Prošle sezone u Evroligi Real Madrid je ubedljivo pobedio tim iz Berlina u svojoj dvorani rezultatom 91:62, dok su Madriđani u Nemačkoj ostvarili trijumf rezultatom 72:63.\nMišljenja smo da je u ovom meču razlika u klasi velika i na strani Real Madrida, ALBA je posle pauze od više od 15 dana zbog COVID-19 imala naporan meč pre dva dana u Italiji protiv Olimpije u Milanu. Stoji podatak da ALBA nikada u istoriji nije savladala Real Madrid u Evroligi. U slučaju da španski gigant uđe u ovu utakmicu sa pravim i ozbiljnim pristupom ne bi trebalo da se postavi pitanje pobednika. Naš predlog je hendikep 2 (granica 5,5 poena) na Real Madrid, za tu igru kladionica Mozzartbet nudi koeficijent 1.57.


Vesti – Mala rokada\n07 Oct Vera i Nole u reprezentaciji Srbije!\nPosted at 18:22h in Vesti\nProsle subote, 05.Oktobra 2019, je odigran prijateljski online mec izmedju kadetskih reprezentacija Srbije i Crne Gore, a ovom prilikom je pripala cast i nasim takmicarima Veri Vujovic i Novaku Dumbelovicu da reprezentuju svoju zemlju. Mec je odigran na 10 tabli i zavrsen je rezultatom 5,5...\n28 Sep VIII memorijalni pozivni turnir Branko Bogovac\nPosted at 17:12h in Vesti\nJuče je održan VIII memorijalni pozivni turnir Branko Bogovac u organizaciji ŠK Gliga, među šahistima prepoznat kao "krnje" prvenstvo Srbije u ubrzanom šahu zbog jačine turnira, pošto u proseku učestvuje oko 70-80% najboljih dečijih šahista i šahistkinja Srbije. Tako je bilo i ove godine a...\n28 Sep Vera Vujović najbolji ženski takmičar na Falkenštajner turniru\nNaša Vera na jučerašnjem Falkenštajner turniru osvojila nagradu za najboljeg ženskog takmičara sa osvojenih 4,5 poena iz 9 partija. Ne pamtim da se ovo skoro desilo da dete od 8 godina uzme nagradu za najboljeg takmičara-ku u seniorskoj konkurenciji! :) Aleksa na kraju 6-ti sa...\n28 Sep Mala rokada dobila 3 drugokategornika i 2 prvokategornika\nPosted at 16:58h in Vesti\nProšle nedelje su završeni turniri za osvajanje I i II kategorije u organizaciji ŠK Delfin. Naši takmičari su ostvarili zapažene rezultate, tako da je naš klub postao jači za 3 drugokategornika i 2 prvokategornika. II kategoriju su osvojili Petar Stefanović (2.mesto sa 7 poena), Vera...\n28 Sep Ivan Bartul osvojio II kategoriju\nPosted at 16:46h in Vesti\nNaš igrač, Ivan Bartul, od milošte zvani Bartulesku, je odigrao sjajan turnir i osvojio II kategoriju zauzevši na kraju 2.mesto u generalnom plasmanu sa 6 i po poena iz 9 partija. Ovim je pokazao da se nalazi u odličnoj formi jer je i prošlog vikenda...\n28 Sep Pojedinačno republičko prvenstvo učenika osnovnih škola Srbije u Pirotu\nPosted at 16:20h in Vesti\nProšlog vikenda je održano pojedinačno republičko prvenstvo učenika osnovnih škola Srbije u Pirotu. Osmoro naših takmičara se kvalifikovalo na ovo prvenstvo, junački se borilo među ostalih 900 najboljih šahista Srbije, a neki od njih su se okitili i medaljom. Vera Vujović je nakon nedavno osvojenog...\n28 Sep 13. Kadetski festival u šahu – Kragujevac\nPosted at 15:54h in Vesti\nKakav Uskrs za Malu rokadu! Naši članovi, Novak Dumbelović i Vera Vujović su postali šampioni Srbije u ubrzanom šahu u uzrastu do 8 godina! Vera je to uradila sa 4 pobede iz 4 partije u konkurenciji devojčica do 8 godina, dok je Novak to učinio...\n28 Feb Memorijal Branko Paulić 2016\nPosted at 21:14h in Vesti\nMinule nedelje, 28. februara, je u Mirijevu održan omladinski šahovski turnir "Memorijal Branka Paulića" u znak sećanja na poznatog mirijevskog šahistu i pedagoga. Turnir je održan u VII beogradskoj gimnaziji, a u njegovoj organizaciji su učestvovale brojne mirijevske institucije i udruženja, pre svih Šahovski klub...\n25 Feb Lep dan za Malu rokadu!\nPosted at 21:34h in Vesti\nLep dan za Malu rokadu...\n24 Feb Pojedinačno opštinsko prvenstvo Zvezdare\nPosted at 21:37h in Vesti\nU subotu, 12. decembra, je održano pojedinačno opštinsko prvenstvo u šahu za učenike osnovnih škola na teritoriji Zvezdare. Ukupno se takmičilo 118 učenika, a plasman na gradsko prvenstvo obezbedio je 34 takmičar-ka. Učešće na turniru su uzeli i članovi našeg šahovskog kluba "Mala rokada", a...


I Bjelica u poslednjoj sekundi! – Časopis InterFON\nI Bjelica u poslednjoj sekundi!\nSrpski košarkaši su uvek bili poznati po svojoj srčanosti na terenu, nikada nisu odustajali i takav mentalitet i želja za pobedom vlada našom košarkom od njenih najslavnijih dana do danas. Pobede nad velikim rivalima u poslednjim sekundama utakmice je nešto što se jednom ili dva puta u karijeri doživi. U našoj daljoj, ali i ne tako dalekoj istoriji, imali smo prilike da budemo svedoci neverovatnih poteza naših košarkaša. Preko sadašnjeg selektora Aleksandra Đorđevića do Dušana Kecmana i Miloša Teodosića koji su svojom hrabrošću i odlučnošću da u poslednjim sekundama šutiraju trojke, donosili radost Srbiji.\nSrpski reprezentativac i igrač Fenerbahče Ulkera, Nemanja Bjelica, takođe je doneo svom timu pobedu u poslednjim sekundama produžetka meča sa Barselonom, u devetoj rundi košarkaške Evrolige. Trener Fenerbahče Ulkera, Željko Obradović, napravio je akciju za našeg košarkaša koji je opravdao njegovo poverenje i još jednom pokazao da su borbenost i želja za pobedom i dalje prisutni kada se govori o srpskim košarkašima. Evo i tog poteza:


„CVIJIĆEVI DANI” U LOZNICI\nBeograd, 7. oktobar 2016. godine - Naučno-kulturna manifestacija „Cvijićevi dani“, posvećena velikom srpskom naučniku Jovanu Cvijiću koji je rođen u Loznici, održaće se od 10. do 12. oktobra u gradu podno planine Gučevo.\nCilj manifestacije je da se šira javnost upozna sa Cvijićevim životom, kao i istorijskim prilikama koje su vladale u Srbiji krajem 19. i početkom 20. veka. Svake godine se organizuje raznovrstan program, kao i izložbe koje obuhvataju određene segmente njegovog života.\nDani Jovana Cvijića prvi put su organizovani 1995. godine povodom 130. godišnjice rođenja istaknutog srpskog geografa i nekadašnjeg predsednika Srpske akademije nauka. Cvijić je bio i rektor Beogradskog univerziteta, nosilac engleske, francuske i američke medalje za naučne radove i počasni doktor Sorbone i Karlovog univerziteta u Pragu.\nOrganizatori manifestacije su Grad Loznica, Srpsko geografsko društvo iz Beograda, OŠ “Jovan Cvijić” i Centar za kulturu “Vuk Karadžić’ iz Loznica\nSOKO ŠTARK OTVORIO NAJSLAĐU RADNJU U NOVOM SADU


Gospa iz Međugorja se i dalje ukazuje?! – Informer\nIvanka Ivanković-Elez izjavila je pred Međunarodnom komisijom za Međugorje kako joj se i dalje ukazuje Gospa.\n“Gospa mi i dalje govori“, navodno je izjavila Ivanka Ivanković-Elez pred Međunarodnom komisijom koja treba proučiti fenomen navodnih Gospinih ukazanja u Međugorju, objavljuje u subotu list Il Messaggero.\nList objavljuje i izjavu kardinala Ruinija izrečenu prije nekoliko dana; “Još smo daleko do zaključenja rada“, izjavio je Ruini koji je dodao kako komisija mora raditi u tajnosti.


Movie night i specijalna ponuda u bioskopu Cineplexx\nPočetna/TRADICIJA/MANIFESTACIJE/Movie night i specijalna ponuda u bioskopu Cineplexx\nSana Life 24. maja 2018.\tMANIFESTACIJE, ZANIMLJIVOSTI Ostavite komentar\nZa sve korisnike Cineplexx bonus kartice i one koji to žele da postanu, pripremljen je još jedan Movie night na kojem se nagrađuje vaša vernost!\nU petak, 25. maja na specijalnoj projekciji filma „Solo – Star Wars priča“od 20 časova članove Cineplexx bonus kluba očekuju dupli bodovi za kupljene ulaznice, kao i brze kase, za specijalni filmski užitak. Karte za Movie night su uveliko u prodaji na blagajni bioskopa Cineplexx Niš.\nI ovoga puta, tu su posebno obeležene brze kase, jer se Cineplexx Niš potrudio da upravo vi imate prvenstvo prolaza te večeri. Ukoliko niste naš član, ne brinite, registracija te večeri će biti dostupna, potrebno je samo da pronađete bonus kartica kutak u bioskopu Cineplexx i uživanje ovom filmu i sjajne pogodnosti za Cineplexx fanove može da počne!\nOznakeCineplexx film kartica movie Niš Solo Star Wars Star Wars ulaznica veče\nPrethodni Četiri nagrade za Akademsko pozorište SKC-a\nSledeći ĐOVANI ANTONIOLIA – Radnici „Olimpias Knitting Serbia“ mogu da napreduju


IZVJEŠTAJI O FINANSIJSKOJ REVIZIJI 74 INSTITUCIJE NA DRŽAVNOM NIVOU ČEKAJU POLA GODINE DA DRŽAVNI PARLAMENTARCI POČNU RADITI - Revizija Info\nDok jedni ne rade, ali uzimaju pare iz budžeta, drugi, ne obazirući se na njih, svoje zakonom definisane obaveze nastavljaju obavljati prema planu. No, u toj priči je problem što oni koji ne rade, svojim neradom obesmišljavaju i rad i rezultate onih koji rade.\nOd 22. juna do 30. jula 2021. godine Ured za reviziju institucija BiH objavio je izvještaje o provedenoj finansijskoj reviziji za 2020. godinu, za svih 74 institucije na državnom nivou.\nSkoro punih 6 mjeseci kasnije ti izvještaji i dalje čekaju da ih neko razmatra u Parlamentu, čiji je rad blokiran u opasnoj političkoj igri, zbog koje se je našim neodgovornim i destruktivnim političarima, koncentrisanim na vlastite interese i održanje svoje moći, nauštrb interesa građana ove zemlje, opet prinuđen baviti cijeli svijet.\nU sklopu parlamentarne reakcije na rad Ureda za reviziju i pripreme materijala za sjednice domova, komisije za finansije i budžet oba doma državnog parlamenta trebale bi održati javna saslušanja predstavnika 8 institucija koje nisu dobile pozitivno mišljenje za obje komponente finansijske revizije – i za finansijske izvještaje i za usklađenost sa zakonima i drugim propisima.\nKomisija za finansije i budžet Doma naroda, međutim, još od 30.06.2021. nije ni pokušavala da se sastane. Istoimena komisija Predstavničkog doma posljednju sjednicu održala je 25.10., ali njeni rezultati su obezvrijeđeni na sljedeći dan održanoj sjednici Doma, nastavkom opstrukcije rada Parlamenta. Nakon toga, ova komisija je za 13.12.2021. bila zakazala sjednicu na čijem dnevnom redu je upravo bilo saslušanje 8 institucija koje od Ureda nisu dobile obje pozitivne ocjene (Ministarstva vanjskih poslova BiH, Ministarstva odbrane BiH, Granične policije BiH, Agencije za lijekove i medicinska sredstva BiH, Službe za poslove sa strancima BiH, Ureda za razmatranje žalbi BiH, Komisije za očuvanje nacionalnih spomenika BiH, Generalnog sekretarijata Vijeća ministara BiH), ali do toga nije došlo, jer je sjednica otkazana.\nNajnovija vijest je da je za 3. februar zakazana sjednica Predstavničkog doma, na čijem dnevnom redu nema tačaka koje imaju veze sa radom Ureda za reviziju institucija BiH, pa čak ni onih koje su na sjednici u oktobru radi nedostatka entitetske većine, poslate na usaglašavanje kolegiju Predstavničkog doma (Izvještaj o finansijskoj reviziji izvršenja Budžeta institucija Bosne i Hercegovine za 2020. godinu, sa prijedlozima zaključaka).\nPri tome, sjednica Komisije za finansije i budžet ovog doma još uvijek nije zakazana.\nOstaje da vidimo da li je međunarodni pritisak bio dovoljan da se obezbijedi nastavak rada državnih institucija ili će se maltretiranje građana ove zemlje i skupo plaćeni nerad i destrukcija njenih političara nastaviti.\nNo, dok jedni ne rade, ali uzimaju pare iz budžeta, drugi, ne obazirući se na njih, svoje zakonom definisane obaveze nastavljaju obavljati prema planu. Ured za reviziju institucija Bosne i Hercegovine, tako, nakon što je u julu završio sa objavom izvještaja o finansijskoj reviziji za 2020. svih institucija na državnom nivou, a 9.9. objavio i Izvještaj o reviziji izvršenja budžeta institucija BiH za 2020., sredinom oktobra mjeseca 2021. započeo je novi ciklus finansijske revizije institucija Bosne i Hercegovine – za budžetsku 2021. godinu.\nNo, u toj priči je (dodatni) problem što oni koji ne rade, svojim neradom obesmišljavaju i rad i rezultate onih koji rade.\nOznakeBlokada Državni parlament Javna saslušanja revizorski izvještaji\nČEKA SE REAGOVANJE INSTITUCIJA NA REVIZORSKE PREPORUKE U CILJU BOLJE ZAŠTITE I UREĐENJA VODOTOKA RIJEKE DRINE


Dom naroda PFBiH usvojio izmjene i dopune Zakona o porezu na dobit -\nDom naroda Parlamenta Federacije BiH danas je usvojio predložene izmjene i dopune Zakona o porezu na dobit, pri čemu je Vlada Federacije BiH prihvatila amandman delegata Rame Isaka u svrhu preciziranja pravne norme.\nZato će zakon biti vraćen na usaglašavanje u Predstavnički dom, koji je ranije prihvatio to zakonsko rješenje. Da bi stupilo na snagu potrebno je da bude usvojen u istovjetnom tekstu u oba doma.\nIzmjene i dopune Zakona potrebno izvršiti zbog usklađivanja terminologije s novim međunarodnim računovodstvenim standardima koji su stupili na snagu.\nTo je neophodno uraditi prije 28. februara ove godine do kada se predaju finansijski izvještaji.\nOvakav zakon koji tretira usklađivanje s računovodstvenim standardima će osigurati da ne bude dodatnih troškova na teret poslodavaca.


„Shaping Synergies Into a Circular Society“ - ecofeminizam\nSvi zainteresovani mogu da predstave svoju zelenu ideju na međunarodnoj konferenciji Green Economy Congress, koja će ove godine biti održana od 1. do 3. novembra 2018. godine u Beogradu, pod sloganom „Shaping Synergies Into a Circular Society“. U tri dana konferencije Green Economy Congress, učesnici će imati priliku da čuju neke od lidera u ekonomiji, preduzetništvu, inovacijama i nauci, zaštiti životne sredine. Cilj organizatora nije samo podizanje svesti o zelenim temama, već i izgradnja održive zajednice koja će omogućiti brži razvoj zelenih inicijativa na međunarodnom nivou.\nTreći dan Green Economy Congress, koji se organizuje u saradnji sa Privrednom komorom mladih i Geografskim fakultetom Univerziteta u Beogradu, pod nazivom Entrepreneurial Stories (Preduzetničke price), biće organizovan u formi interaktivne diskusije sa start up preduzećima i organizacijama koje imaju inicijative iz oblasti zelene i cirkularne ekonomije. Svaki start- up će imati 10 minuta da se predstavi, i nakon prezentacija učestvovati u diskusiji sa učesnicima Green Economy Congress.\nBeograd, green economy congress, konferencija, zelena ekonomija, zelene ideje\n← Storyteller i Ekolist potpisali sporazum o saradnji\nSimović: Ne delimo ih na velike I male ili muške i ženske →


Milan Beko: Najčuveniji srpski mešetar\nReče mi jedan obično dobro obavešten čovek, kako su se nekad nazivali insajderi, da su jednom prilikom, u jednoj zemlji, u jednom visokom društvu, u jednoj me'ani, jednog pitali šta bi prvo uradio kada bi nekim čudom stekao jednu milijardu, te da je taj smesta odgovorio: pozvao bih Milana Beka, da preproda, naplati, premesti, sačuva, uloži i ćuti.\nIz "Politike" (od 10. marta) preuzećemo još jedan citat iz spomenutog Radulovićevog pisma, koji, kao i većina ostalih, ima i samokritičku, bolje reći "samooptužujuću dimenziju", što verovatno ima funkciju povećanja kredibilnosti osnovnih tvrdnji: "Kada je ‘Primer Ce' postao većinski vlasnik ‘Ce-marketa', za Miškovića, Beka i predsednika Vlade Srbije postajem potpuno nepoželjna osoba (piše Radulović), pošto sam već obavio sve poslove koji su bili u njihovom interesu i počinje neviđena hajka protiv mene, kako bi me eliminisali da budem učesnik realizacije dogovora iz Memoranduma o razumevanju koji je potpisan 19. avgusta 2005. godine pod direktnim pokroviteljstvom Koštunice. Potpisanim Memorandumom dogovorena je nova vlasnička struktura ‘Ce-marketa', samostalno nastupanje ovog preduzeća najmanje dve godine, pod kojim uslovima, po kojoj ceni, kako i ko može postati većinski vlasnik ‘Ce-marketa' nakon isteka dve godine, kao i to da ću ja rukovoditi ‘Ce-marketom' i birati menadžment za naredne dve godine." (Spomenuti Memorandum o "razumevanju" navodno su potpisali Koštunica, Radulović, Đunić, Mišković i Beko.)\nBeko se sa Miškovićevim imenom prvi put povezuje preko Graneksporta, gde navodno kupuje skromno vlasničko učešće (tri odsto), neposredno na sopstveno ime. Tada i počinje, u leto 2006. godine, nova kampanja prozivanja i jednog i drugog. Naročito posle famoznog sastanka grupe zainteresovanih za uspostavljanje pune privatne kontrole nad trgovačkim lancem C-marketa, sa premijerom Vojislavom Koštunicom (22. avgusta), a kome su, navodno, pored tadašnjeg direktora Slobodana Radulovića prisustvovali i Miroslav Mišković i Milan Beko. Naime, tada Vladan Batić, koji za svog trogodišnjeg mandata kao ministar pravosuđa nije učinio ništa za ispitivanje Kiparskog dosijea Srbije, na konferenciji za štampu najavljuje da će Specijalnom tužilaštvu podneti spisak osumnjičenih za krađu državnih para i njihovo odnošenje na Kipar, a da će za "zaštićene svedoke" predložiti Borku Vučić, Miroslava Miškovića i Milana Beka.


Lajčak: Radiću na dijalogu Beograd-Priština, očekujem saradnju svih\nMiroslav Lajčak je povodom imenovanja na dužnost Specijalnog predstavnika EU za dijalog Beograda i Pritine poručio je da očekuje saradnju sa predstavncima Srbije, Kosova, EU, ali i SAD.\n- Počastvovan sam što mi je poveren ovako važan zadatak. Očekujem rad sa predstavnicima Srbije i Kosova, sa šefovima EU delegacija kao i blisku saradanju sa SAD - napisao je Lajčak na svom Tviter nalogu.\nNovi Specijalni predstavnik EU dodaje da je dugo radio ”sa i na Zapadnom Balkanu.”\n- Zapadni Balkan je uvek blizu mog srca - poručuje Lajčak.\nLajčak: Evropa ozbiljna sa dijalogom, očekujem uspeh\nAMSS: Nestabilno vreme, očekuje se i više vozila


Varufakis i Horvat kandidati za evroposlanike u Nemačkoj | Autonomija\nVarufakis i Horvat kandidati za evroposlanike u Nemačkoj\n"Mislim da je ovo istorijski čin jer se na izborima za Evropski parlament do sada nije dogodilo da se na nekoj listi u Nemačkoj kandiduju Grk i Hrvat, Austrijanka i Poljakinja"\nBivši grčki ministar finansija Janis Varufakis i hrvatski filozof i politički aktivista Srećko Horvat kandidovali su se u Nemačkoj za poslaničko mesto u Evropskom parlamentu.\nPokret demokratija u Evropi 2025 (DiEM25) izabrao je danas u Berlinu Varufakisa za svog vodećeg kandidata na izborima za Evropski parlament koji će biti održani u maju 2019. godine, a treći na listi izabran je Srećko Horvat, prenela je agencija Hina.\n„Prihvatam nominaciju jer ona utelovljuje novu transnacionalnu politiku koja nam je potrebna u Evropi“, rekao je Varufakis na konferenciji za novinare na kojoj su njegove kolege razvile transparent sa sloganom „Evropsko proleće“.\nOn je pozvao sve da se pridruže „pohodu za demokratiju u Evropi, i za demokratiju u Nemačkoj kao uslovu za postizanje blagostanja i istinske demokratije“.\nBivši ministar grčke levičarske vlade Aleksisa Ciprasa, poznat je kao otvoreni kritičar politika štednje koje je na vrhuncu dužničke krize u evrozoni zagovarao Berlin.\n„Na papiru se Nemačka guši u novcu ali je nemački narod bio žrtva iste (politike) štednje kao i ostatak Evrope. Rezultat je nizak nivo ulaganja“, rekao je Varufakis i ocenio da je to pojačalo nejednakost i povisilo cene deonica i nekretnina.\nOn je rekao da njegov pokret želi da ulaže novac prikupljen, ako je potrebno i izdavanjem obveznica, u „zelene“ politike kako bi se suzbile klimatske promene.\nDiEM25 je evropski transnacionalni pokret protiv establišmenta čijem su osnivanju 2016. znatno doprineli Varufakis i Horvat, a sastavljen je od „ljudi s levice i proizašlih iz liberalizma, Zelenih i feministkinja“. Pokret poziva na „novi pakt“ za Stari kontinent pogođen posledicama ekonomske krize koja je počela pre 10 godina.\n„Mislim da je ovo istorijski čin jer se na izborima za Evropski parlament do sada nije dogodilo da se na nekoj listi u Nemačkoj kandiduju Grk i Hrvat, Austrijanka i Poljakinja“, rekao je Srećko Horvat za Hinu.\n„U Nemačkoj se kandidujemo jer je to vodeća zemlja evrozone“, pojasnio je i dodao da je njegova lična motivacija za kandidaturu u Nemačkoj „što upravo u tu zemlju iz Hrvatske odlaze hiljade mladih“.\nVarufakis je 2015. odstupio s položaja grčkog ministra finansija zbog uslova postavljenih Grčkoj za dobijanje paketa finansijske pomoći. Te uslove za pomoć uporedio je s versajskim mirovnim ugovorom po kojem je Nemačka nakon Prvog svetskog rata bila primorana da otplati drakonsku ratnu odštetu što je doprinelo i dolasku Adolfa Hitlera na vlast.\nU martu ove godine 57-godišnji Varufakis, ekonomist obrazovan u Velikoj Britaniji a sada profesor ekonomije na univerzitetu u Atini, u Grčkoj pokrenuo novu stranku MeRA25 u okviru pokreta DiEM25.


Reforma zdravstva: Bez preseljenja bolnica i otpuštanja lekara | BIRN\nReforma zdravstva: Bez preseljenja bolnica i otpuštanja lekara\nKo je pisao, koliko je plaćena i šta donosi nova reforma zdravstva, koja je studente i lekare isterala na ulice tokom korone\nStudentska poliklinika u Beogradu, Specijalna bolnica Sveti Sava kao i reumatološke bolnice u Beogradu i Novom Sadu neće biti preseljeni niti će njihovi radnici biti otpušteni – tvrde izvori BIRN-a uključeni u izradu masterplana za reformu zdravstva, koji je proteklih dana izazvao veliko nezadovoljstvo lekara i pacijenata.\nUmesto toga, plan predviđa dve vrste spajanja – institucionalno i funkcionalno – ukupno desetak beogradskih bolnica i drugih zdravstvenih ustanova širom Srbije.\nInstitucionalno spajanje podrazumeva da se od više zdravstvenih ustanova napravi jedno pravno lice, dok funkcionalna integracija znači da ustanove nastavljaju da postoje kao dva odvojena pravna lica, ali mogu da naprave ugovore u kojima će razmenjivati zaposlene, opremu i sarađivati na neki način.\n“Ključ će biti u optimizaciji menadžmenta”, kaže izvor BIRN-a koji je radio na izradi ovog plana. “Kada spojite tri institucije u jednu, vi nemate tri direktora nego jednog, nemate devet pomoćnika nego tri”, objašnjava on.\nNa pitanje da li to znači da će u menadžmentu biti otpuštanja, izvor kaže da neće, već će oni dobiti drugačije zadatke.\nMasterplan predviđa i da bi pojedini lekari koji nemaju dovoljno pacijenata u matičnoj ustanovi mogli da putuju kao ispomoć u druge ustanove istog regiona. Tako bi specijalisti iz manje opterećenih specijalističkih bolnica odlazili na teren u domove zdravlja, dok bi na nekom drugom mestu lekari iz domova zdravlja dolazili u bolnice sa većim brojem pacijenata i tako sticali dodatno iskustvo.\nPlanirano je da ceo proces reorganizacije bude sproveden u tri faze, od kojih bi se poslednja završila u narednih petnaest godina.\nOva reorganizacija medicinskih ustanova u Srbiji biće urađena na osnovu masterplana u zdravstvu koji su za potrebe Ministarstva zdravlja izradile konsultantske kuće Delta House iz Hrvatske, IBFinternational consulting iz Belgije i udruženje NALED iz Srbije.\nPosao im je poveren 2019. godine, a plaćen im je 824,151 evra iz kredita Svetske banke.\nMaster plan se sastoji iz dva dokumeta i oba su na Internetu dostupna javnosti. Prvi je Nacrt Strategije optimizacije mreže ustanova zdravstvene zaštite Republike Srbije i smernice za izradu Plana razvoja zdravstvene zaštite do 2035. godine, a drugi Nacrt Plana mreže ustanova zdravstvene zaštite.\nIako su dokumenti javni i dalje je dosta nedoumica o suštini reformi, što je dovelo do protesta lekara i studenata prošle nedelje koji strahuju da bi ovaj plan mogao da dovede do gašenja Studentske poliklinike.\nSlična strepnja postoji i u drugim ustanovama koje se pominju u ovim dokumentima. Da ih čeka selidba razumeli su i na Institutu za reumatologiju u Beogradu, Specijalnoj bolnici za reumatske bolesti u Novom Sadu, Specijalnoj bolnici Sveti Sava…\nKako masterplan predviđa sažimanje više zdravstvenih ustanova u jednu ili grupisanje manjih u veće centre, zdravstveni radnici sumnjičavi su da se iza svega krije privatizacija objekata pojedinih ustanova. Sumnje dodatno pojačava činjenica da se pojedini objekti nalaze na ekskluzivnim lokacijama poput Studentske poliklinike u Krunskoj i specijalne bolnice Sveti Sava na nedavno otvorenom Savskom trgu.\nIzvor BIRN-a uključen u izradu pomenutih dokumenata uverava da ekspertski tim koji je pisao strategije ni u jednom trenutku nije razmišljao o gašenju, odnosno preseljenju ustanova u druge, kao ni o otpuštanju radnika, već da je ideja bila bolja organizacija postojećih resursa.\n“Nije plan da se bilo ko otpusti. Nije cilj ušteda zato što mi već jako malo dajemo za zdravstvo, već da se taj novac koji dajemo bolje iskoristi”, kaže isti izvor.\nNa primeru Studentske poliklinike u Beogradu izvor BIRN-a objašnjava da plan ne predviđa ” da studenti idu u Dom zdravlja Vračar, nego da pacijenti iz doma zdravlja počnu dolaze u Studentsku polikliniku”. On dodaje da se “lekari bune zato što će morati više da rade.”\nDr Mila Paunić, pomoćnica direktora Studentske poliklinike kaže da nikada nisu dobili ovakve informacije iz Ministarstva zdravlja. Kako kaže, predlog poliklinike je bio da se poveća starosna granica pacijenata koji dolaze na pregled sa 26 na 30 godina i da se delatnost proširi otvaranjem savetovališta za mlade iz različitih oblasti.\nZaposlena u Specijalnoj bolnici Sveti Sava u Beogradu, koju zatičemo ispred ove ustanove, kaže da je za selidbu čula pre dva dana na jutarnjem sastanku. Prema planu, ova bolnica bi trebalo da se integriše sa Kliničkim centrom Srbije.\n“Ovo se desilo odjednom, u vrlo kratkom roku. Uopšte nije bilo najave da se radi o jednom ovakvom vidu racionalizacije”, ovako situaciju vidi direktor jedne bolnice koja bi prema planu trebalo da bude spojena sa kliničkim centrom.\nPlan je nejasan, kako kaže direktor koji je želeo da ostane anoniman, pa ne zna da li će zdravstvena ustanova u kojoj radi biti ugašena ili preseljena i dodaje da se “podaci skupljaju već par godina, ali su to predstavili sasvim drugačije, kao razacionalizaciju u smislu upravljanja sredstvima”\nSličan stav deli i dr Mila Paunić, pomoćnica direktora Studentske poliklinike navodeći da je “neprimereno ulaziti u radikalne promene u godini korone.”\nMarina Mijatović iz Pravnog skenera navodi da njoj tekst objavljenih dokumenata “izgleda kao da ćemo menjati pečat i naziv ustanove”.\n“Nisam optimistična da će ovo da donese bolje uslove pacijentima“, kaže ona za BIRN navodeći da zdravstvene reforme treba da pruže efikasnije zdravstvo iz ugla pacijenta, ali da ona to u objavljenim dokumentima ne vidi.\nReforma predviđa sažimanje više zdravstvenih ustanova u jednu ili grupisanje manjih u veće centre / Foto: Unsplash\nŠta piše u planu\nDokument koji je uneo veliku zabrinutost među lekare, sestre, ali i menadžment u zdravstvu predviđa novu teritorijalnu organizaciju zdravstvene zaštite kroz pet regiona sa centrima u Novom Sadu, Beogradu, Užicu, Kragujevcu, Zaječaru i Nišu.\nSvaki od regiona dobio bi “centre javnog zdravlja, hitne medicinske pomoći, transfuzije, hroničnih psihijatrijskih oboljenja, hroničnih plućnih i drugih hroničnih oboljenja, dugotrajnog lečenja, rehabilitacije kao i apotekarske delatnosti”, navodi se planom.\nGovoreći o nejasnoćama masterplana Marina Mijatović iz Pravnog skenera navodi primer spajanja zdravstvenih ustanova borskog okruga gde bi pacijenti bili usmereni ka jednom regionalnom centru, zbog viška kapaciteta i malog broja stanovnika. Mijatović ukazuje da nije jasno šta spajanje četiri zdravstvena centra u jedan znači za pacijente.\n“Da li će svi pacijent iz Negotina, Majdanpeka, Kladova i Bora fizički morati da idu u Bor i koje zdravstvene usluge oni dobijaju u mestima u kojima žive”, pita se i dodaje da su autori plana to morali jasnije da objasne.\nOno što je takođe nejasno, a što ističe Mijatović iz Pravnog skenera, jeste uključivanje privatnih zdravstvenih ustanova u sistem zdravstvene zaštite.\n“Veoma je važno pitanje regulisanja ugovora između privatnog zdravstvenog sektora i Republičkog fonda zdravstvenog osiguranja (RFZO)”, kaže ona i zaključuje da se “kapaciteti zdravstvenog sistema ne mogu meriti uključivanjem i privatnog sektora, ako se zdravstveno osiguranje ne može primeniti za državne i privatne ustanove. ”\nJoš jedno sporno mesto za Mijatović ostaje reforma RFZO koja se planom odnosi samo na mesne nadležnosti filijala.\nMijatović se pita da li je novom teritorijalnom raspodelom nadležnosti uskraćeno pravo pacijenta da bira, odnosno da RFZO neće izdavati upute pacijentima koji iz Šapca žele uslugu da dobiju u zdravstvenoj ustanovi u Nišu, na primer.\nMesečno izdvajano 68.000 za izradu plana\nUgovori o izradi masterplana vredan je 825.000 evra, a zaključen je 12. septembra 2019. godine. Trajanje ugovora je dvanaest meseci, što znači da je za optimizaciju zdravstvene mreže svakog meseca izdvajano nešto više od 68.000 evra.\nIzrada masterplana plaćena je sredstvima iz kredita Svetske banke ukupne vrednosti 40 miliona dolara, pokazuju podaci sa sajta Svetske banke. Izvor BIRN-a koji je radio na izradi masterplana objašnjava da deo novca iz ovog kredita treba da bude utrošen na nabavku medicinske opreme, ali da je uslov za to izrada masterplana.\nSvetska banka odobrila je kredit Ministarstvu zdravlja krajem februara 2014. godine, dok je završetak predviđen za kraj decembra 2021. godine.\n“Radi se o procesu javne rasprave za nešto što treba dugoročno da uredi mrežu zdravstvenih ustanova u Srbiji“, kaže za BIRN Simo Vuković, konsultant koji vodi projekat Svetske banke.\nVuković je rekao da kao konsultant ne može da daje zvanične izjave i da se za detalje obratimo Ministarstvu zdravlja. Do objavljivanja ovog teksta Ministarstvo zdravlja nije razjasnilo značaj pomenutog dokumenta – da li se radi o projektnom zadatku Svetske banke ili reformi zdravstva kroz domaće zakonodavstvo.\nMinistarstvo zdravlja nije odgovorilo na pitanja BIRN-a zbog čega je posao izrade masterplana poveren stranom konzorcijumu kada pri Institutu Batut, Republičkom fondu za zdravstveno osiguranje (RFZO) i Ministarstvu zdravlja postoje sektori koji se bave planiranjem i organizacijom u zdravstvu.\nMarina Mijatović iz Pravnog skenera ne vidi problem u tome što su za izradu dokumenta angažovani strani stručnjaci koji imaju iskustva, ali smatra da domaći kapaciteti nisu dovoljno iskorišćeni tokom izrade dokumenta.\nNa pitanje BIRN-a da li izrada pomenutog dokumenta vredi 825.000 evra kaže da ne zna kakva je metodologija samog istraživanja, koliko je istraživača učestvovalo, koliko je rada na terenu bilo potrebno za prikupljanje podataka, ali da su davanja od oko 70.000 evra mesečno veoma velika s obzirom da strategija koristi podatke koje bi Institut Batut trebalo da ima u svojim bazama.


Ujedinjene Nacije proglasile su 2019.godinu Međunarodnom godinom periodnog sistema hemijskih elemenata. Ove godine periodni sistem puni 150 godina postojanja i tim povodom, održaće se odeležavanje 07.12.2019. godine u Prirodnjačkom centru Srbije „Svilajnac“. Događaj nosi naziv „150 GODINA PERIODNOG SISTEMA HEMIJSKIH ELEMENATA“, domaćin je Prirodnjački centar Srbije „Svilajnac“ ,a partneri su Prirodno-matematički fakultet Univerziteta u Kragujevcu i Osnovna škola „Jovan Jovanović Zmaj“ iz Svilajnca. Događaj počinje u 11h uvodnim rečima domaćina i partnera u holu Prirodnjačkog centra Srbije „Svilajnac“, a zatim slede eksperimenti koje će izvoditi stručnjaci Instituta za hemiju, Prirodno-matematičkog fakulteta, Univerziteta u Kragujevcu. Kroz 12 zanimljivih i edukativnih eksperimenata izdvojiće 18 elemenata periodnog sistema. Neki od eksperimenata su: bakarno i srebrno ogledalo, silikatni vrt, zelena vatra, zeleni bljesak i td. U 13h u multimedijalnoj sali Prirodnjačkog centra Srbije „Svilajnac“ profesor emeritus, Univerziteta u Kragujevcu i redovni član SANU, akademik Ivan Gutman održaće predavanje pod nazivom „150 godina Periodnog sistema hemijskih elemenata“.


Državna preduzeća više muče MMF od povećanja plata i penzija | Boom93\nMisiju MMF-a je u Ministarstvu finansija dočekalo novo lice. Siniša Mali po prvi put seo je za sto sa Džejmsom Rufom da pregovara o budućem aranžmanu. Mali i Ruf su zaključili da su javne finansije stabilne, ali i da nije sve tako „sjajno“. Srbija mora da održi fiskalnu disciplinu, da nastavi smanjenje javnog duga i ojača institucije sistema – poručeno je nakon sastanka.\nTakav stav deli i ekonomski analitičar, Saša Đogović, koji za N1 kaže da povećanje plata neće biti „kamen spoticanja“ u pregovorima.\n„Osnovni elementi tog ugovora savetodavnog karaktera sa MMF-om će biti transformacija državnih preduzeća, preduzeća u restrukturiranju, transformacija javne uprave na svim nivoima – republičkom, pokrajnskom, lokalnom. Svakako tu ostaje plata u javnom sektoru i penzija. Te plate mogu da budu podignute za jednu stopu inflacije, plus privredni rast koji bude ostvaren u ovoj godini, što bi zaista bilo ekonomski opravdano”, objasnio je Đogović.\nČak i ako MMF da „zeleno svetlo“ za povećanje plata u javnom sektoru, biće nezadovoljnih i to u redovima privatnika. Zoran Vujović iz Asocijacije malih i srednjih preduzeća podseća da su plate u privatnom daleko manje od onih u državnom sektoru.\n„Za dvadeset posto su plate veće u državnom sektoru, sad se postavlja pitanje kako je to moguće? Nažalost, moguće je. Mi kao preduzetnici ne možemo da povećavamo plate, jer sa druge strane imamo skupu državu. Mi tražimo da se smanje poreske osnovice”, poručuje Vujović.\nPregovori će trajati do 13. juna kada bi trebalo da bude jasnije da li je postignut dogovor oko ključnih tačaka novog sporazuma – takozvane „čuvarkuće“ i oko povećanja plata u javnom sektoru.


Inicijative – Opština Derventa\nInicijative Privrednog savjeta opštine Derventa\nSvi članovi Privrednog savjeta imaju pravo da iniciraju javno-privatni dijalog po pitanju poboljšanja poslovnog okruženja (izmjene i dopune lokalne regulative, unapređenje postojećih ili uvođenje novih usluga, smanjenje komunalnih taksi i naknada, definisanje novih paketa podsticaja, definisanje kriterijuma za dodjelu podsticaja, izmjena nastavnog plana i programa u skladu sa potrebama privrede), unapređenja konkurentnosti malih i srednjih preduzeća, analize tržišta, razvoja određenog sektora, kreiranje lanaca vrijednosti, jačanja saradnje između institucija na lokalnom nivou, prijedloga za izmjenu regulative na višim nivoima vlasti, itd.\nNeophodno je da svaka inicijativa bude usmjerena ka postizanju nekog sistemskog rješenja (na primjer, izmjena regulative na lokalnom nivou, izmjena zakona na višem nivou, uvođenje novih funkcija, bolja pozicija lokalnih MSP na tržištu) koje će, dugoročno, uticati na poboljšanje poslovnog okruženja, konkurentnosti malih i srednjih preduzeća, konkurentnosti lokalne zajednice, itd.\nInicijativa može doći od strane predstavnika javnog ili privatnog sektora. Preporučuje se da članovi Privrednog savjeta prihvataju inicijative putem konsenzusa, a ukoliko to nije moguće, putem dvotrećinske većine. Svaki sastanak Privrednog savjeta treba da rezultira određenim brojem inicijativa, koje se evidentiraju u zapisniku, koji se šalje svim članovima Privrednog savjeta, bez obzira da li su bili prisutni na sastanku ili ne.\nDa bi jedna inicijativa ušla u proceduru za rješavanje, neophodno je da službenik za LER, kao tehnički sekretar Privrednog savjeta detaljnije razradi i definiše inicijativu, u vidu koncepta sa jasno definisanim prijedlogom koraka i vremenskim okvirom način koji je razumljiv za sve članove Privrednog savjeta i bitne aktere koji će učestvovati u sprovođenju te inicijative. Da bi se razvio koncept, može biti neophodno da Privredni savjet, ili zaduženi član(ovi) Privrednog savjeta obave dodatna istraživanja i prikupe dopunske informacije.\nInicijative Privrednog savjeta upućuju se na dalje rješavanje nadležnoj instituciji na lokalnom nivou ili ka višim nivoima vlasti. Tehnički sekretar Privrednog savjeta će na sastancima Privrednog savjeta, kao i putem izvještaja, redovno upućivati sve članove o toku rješavanja i ishodu pokrenute inicijative. Izvještaj o ishodu implementirane inicijative treba da bude jasan, konkretan, koncizan, sa kratkim osvrtom na sprovedene korake i dokazima o realizaciji (u aneksu izvještaja). Izvještaj treba da sadrži i preporuke za dalji rad, odnosno, nove inicijative koje su proistekle iz sprovedenih aktivnosti. Ukoliko, iz određenih razloga, inicijativa nije mogla biti ostvarena, izvještaj će sadržati i analizu sprovedenih koraka i uzroka neuspjeha.\nPregled predloženih inicijativa\nInicijativa 1: Unapređenje radne snage u metalskom sektoru (22. 12. 2016.)\nKao odgovor na ovu inicijativu, sprovedena je analiza ponude i potražnje za radnom snagom u ovom sektoru (analiza broja učenika koji se trenutno školuju po obrazovnim profilima za metalski sektor srednjim školama u Derventi, u odnosu na iskazane potrebe privatnog sektora (u januaru 2018.. godine). Sprovedena je i anketa, u cilju utvrđivanja potreba i pravaca razvoja privrednih subjekata koji posluju u metalskom sektoru (jun-jul 2018. godine). U 2018. godini, uspostavljeni su i mehanizmi za unapređenje radne snage u metalskom sektoru, kao partnerstvo javnog i privatnog sektora: opština Derventa izdvojila je 40.000 KM za uređenje prostora za izvođenje praktične nastave za učenike srednje stručne škole. U finansiranju ove inicijative učestvuju i privredni subjekti.\nDetaljnije o ovoj inicijativi možete se informisati ovdje.\nInicijativa 2: Utvrđivanje planova investiranja privrednika u narednoj godini (širenja proizvodnih kapaciteta) i utvrđivanje potreba za radnom snagom u tim kapacitetima (22.12.2016.)\nKao odgovor na ovu inicijativu, sprovedeno je ispitivanje potreba u metalskom sektoru (vidjeti Inicijativu 1), a planira se i ispitivanje potreba privrednika u obućarskom sektoru, kao drugom najperspektivnijem sektoru u opštini Derventa\nInicijativa 3: Izgradnja radničkih stanova 01.06.2017\nInicijativa pojedinih poslodavaca za izgradnju stambenih jedinica za svoje radnike (stanovi sa subvencionisanom cijenom). Na taj način radnici bi bili zadržani u Derventi zbog nekretnine. Ovo je, u stvari, inicijativa radnika. Uloga opštine bi trebala biti: izgradnja komunalne infrastrukture (vodovod, kanalizacija, rasvjeta, podrška u izgradnji elektromreže, obezbjeđivanje zemljišta po povoljnoj cijeni (jer je VI, VII zona). Opština je već stvorila uslove za sprovođenje ove inicijative, a potrebno je pokrenuti i druge privrednike da se uključe u njenu realizaciju. Na ovaj način dodatno bi se motivisala i stimulisala radna snaga i dalje bi se jačala konkurentnost MSP u Derventi.\nInicijativa 4: Obaveza prijavljivanja nepokretnosti i plaćanja poreza kao preduslov za dobijanje podsticaja za poljoprivrednu proizvodnju (22.06.2017.)\nNa osnovu Programa podsticaja poljoprivredne proizvodnje u opštini Derventa, poljoprivredni proizvođači ostvaruju pravo na podsticaje u poljoprivrednoj proizvodnji , na osnovu podnesenih zahtjeva Odjeljenju za privredu i društvene djelatnosti opštine Derventa, ukoliko ispune Programom predviđene uslove. Sobzirom da se duži niz godina kontinuirano izdvajaju znatna sredstva iz Budžeta opštine za ove namjene, a da istovremeno nisu svi podnosioci zahtjeva za podsticajna sredstva prijavili nepokretnosti u Poreskoj upravi RS radi utvrđivanja poreskih obaveza, niti platili poreske obaveze, pokrenuta je ova inicijativa od strane Opštinske uprave Derventa i Načelnika opštine. U vezi sa navedenim, takođe je pokrenuta inicijativa da sve one, koji ne ispune ovu zakonsku obavezu, u skladu sa zakonskim odredbama, treba sankcionisati.\nInicijativa 5: Poboljšanje informisanja privatnog sektora\nPrivrednici u obućarskom i metalskom sektoru, ali i ostalim sektorima privrede suočavaju se sa nedostatkom informacija bitnih za poslovanje. Neophodno je uvesti funkciju informisanja firmi, posebno u vezi sa čestim izmjenama propisa. U Privrednoj komori Republike Srpske, gdje je preduzeće „Sanino“,d.o.o. aktivan član, prepoznaju probleme i prijavljuju ih Vladi RS i višim instancama, ali se one uglavnom ogluše. Najveći problemi su česte promjene zakona i propisa i neusklađenost mnogih propisa sa potrebama privrede i drugim procesima, kao što su EU integracije. MSP se jako teško snalaze u šumi propisa i nedosljednosti informacija o njima. Preduzeće se kažnjava bez da je prethodno informisano o novom Zakonu ili propisu.\nInicijativa 6: Upućivanje inicijative nadležnoj instituciji za ukidanje obaveze polaganja sanitarno-higijenskog minimuma svake 4 godine (pridruživanje inicijativi opštine Prnjavor) (17.10.2017)\nPrivrednici Dervente pridružuju se inicijativi opštine Prnjavor od 28.09.2017. godine i saglasili su se da se inicijativa uputi zajednički.. Svako pravno lice i preduzetnik iz sektora koji podleže sanitarno-higijenskim propisima obavezno je da sve zaposlene šalje na polaganje sanitarno-higijenskog minimuma na 4 godine. Polaganje košta 80KM po zaposlenom. Ukoliko zaposleni napusti posao, on certifikat nosi sa sobom, a novi radnici moraju da se upute na polaganje. Ovaj propis naročito pogađa velike poslodavce, koji na godišnjem nivou imaju značajne izdatke za ove potrebe. S obzirom da je postupak i polaganje uvek istog sadržaja, obnavljanje certifikata za iste zaposlene je, prema rečima predlagača inicijative, besmisleno. Predlagači zahtjevaju da se zastareli propisi razmotre i revidiraju, te da polaganje bude jednokratno ili, ukoliko to nije moguće, da obnavljanje ispita bude besplatno. Uz to, privrednici preporučuju zakonodavcu da uskladi propise sa savremenim standardima u relevantnim oblastima, kao što je HACCP, koji ima čak i rigoroznije sanitarno-inspekcijske zahteve od postojećeg zakona, pa da oslobodi one koji posluju sa ovim certifikatom. Članovi PS su istakli i da propisi koji ovo regulišu potiču iz vremena kada su nekvalifikovani radnici obavljali poslove koji podležu sanitarno-higijenskom mnimumu, te da danas te poslove uglavnom obavljaju školovani kadrovi koji u okviru redovnog obrazovanja uče relevantne propise i procedure. Predlagači inicijative zahtjevaju da se ispitaju sve okolnosti i pripremi izvještaj o trenutnom stanju, na osnovu koga bi se uputio dopis nadležnim republičkim organima za reviziju ovakvih zakonskih i podzakonskih rješenja.\nOBRAZAC ZA PREDLAGANJE INICIJATIVE MOŽETE PREUZETI OVDJE:\nPopunjeni obrazac se može dostaviti službeniku za LER – tehničkom sekretaru Privrednog savjeta Srđanu Noviću (srdjann@derventa.ba).


Zaštitne cipele Basic 6211 S1P\nZaštitne cipele sa čeličnom kapom (200 J, 15 KN) i čeličnim listom protiv probijanja đona, antistatik, lice goveđa koža, đon uljno-kiselo otporan, žaba jezik, šok apsorber u peti, vulkanizirane - spajane bez lepka termičkom metodom, poseduju đon duple gustine koji omogućava ravnomernu raspodelu težine prilikom hodanja i dugog stajanja. Koriste se za rad u mašinskoj industriji, elektroprivredi, građevinarstvu, rudarstvu, poljoprivredi, automobilskoj industriji, magacinskim službama...\nZaštitne cipele Basic 6911 S1\nZaštitne duboke cipele sa čeličnom kapom (200 J, 15 KN), lice goveđa koža, đon uljno-kiselo otporan, antistatik, žaba jezik, šok apsorber u peti, vulkanizirane - spajane bez lepka termičkom metodom, poseduju đon duple gustine koji omogućava ravnomernu raspodelu težine prilikom hodanja i dugog stajanja. Koriste se za rad u mašinskoj industriji, elektroprivredi, građevinarstvu, rudarstvu, poljoprivredi, automobilskoj industriji, magacinskim službama...\nZaštitne cipele Basic 6911 S1P\nZaštitne duboke cipele sa kompozitnom kapom i tekstilnim neprobojnim uloškom u đonu, crna goveđa vodoodbojna koža, kožni postavljeni jezik, paropropusna postava sa antikorozivnim tekstilnim materijalom u predelu pete, anatomski, antistatik zamenjivi uložak, dvoslojni đon od poliuretana, antistatik, protivklizni i otoran na ulja, šok apsorber u peti, dodatna PU zaštita kože za prednji deo cipele. Koriste se u naftnoj industriji, održavanju, građevinarstvu, elektroprivredi i na svim radnim mestima u uslovima povećane vlažnosti. Koža od koje se izrađuje cipela je podvrgnuta posebnom hemijskom tretmanu koji povećava vodoodbojnost cipele.\nZaštitne plitke cipele sa kompozitnom kapom i tekstilnim neprobojnim uloškom u đonu, crna goveđa vodoodbojna koža, kožni postavljeni jezik, paropropusna postava sa antikorozivnim tekstilnim materijalom u predelu pete, anatomski, antistatik zamenjivi uložak, dvoslojni đon od poliuretana, antistatik, protivklizni i otoran na ulja, šok apsorber u peti, dodatna PU zaštita kože za prednji deo cipele. Koriste se u naftnoj industriji, održavanju, grđevinarstvu, elektroprivredi i na svim radnim mestima u uslovima povećane vlažnosti. Koža od koje se izrađuje cipela je podvrgnuta posebnom hemijskom tretmanu koji povećava vodoodbojnost cipele.\nZaštitne cipele od tamnobraon nubok kože sa kompozitnom kapom i tekstilnim neprobojnim uloškom u đonu, paropropusna postava, anatomski, antistatik zamenjivi uložak, dvoslojni đon od poliuretana, antistatik, protivklizni i otporan na ulja, šok absorber u peti, dodatna PU zaštita kože za prednji deo cipele. EN ISO 20345 S3\nZaštitne plitke cipele od tamnobraon nubok kože sa kompozitnom kapom i tekstilnim neprobojnim uloškom u đonu, paropropusna postava, anatomski, antistatik zamenjivi uložak, dvoslojni ?on od poliuretana, antistatik, protivklizni i otporan na ulja, šok absorber u peti, dodatna PU zaštita kože za prednji deo cipele. EN ISO 20345 S3\nZaštitne plitke cipele od veoma mekane goveđe kože sa kompozitnom kapom i tekstilnim neprobojnim uloškom u đonu, paropropusna postava sa antikorozivnim tekstilnim materijalom u predelu pete, anatomski, antistatik zamenjivi uložak, dvoslojni đon od poliuretana, antistatik, protivklizni i otporan na ulja, šok absorber u peti. EN ISO 20345 S3\nZaštitne duboke cipele od veoma mekane goveđe kože sa kompozitnom kapom i tekstilnim neprobojnim uloškom u đonu, paropropusna postava sa antikorozivnim tekstilnim materijalom u predelu pete, anatomski, antistatik zamenjivi uložak, dvoslojni đon od poliuretana, antistatik, protivklizni i otporan na ulja, šok absorber u peti. EN ISO 20345 S3\nCipele sa kompozitnom kapom, dvoslojni duplo brizgani PU đon, antistatik, otporan na ulja i naftu, šok apsorber u peti. Cipele sa kompozitnom kapom, dvoslojni duplo brizgani PU đon, antistatik, otporan na ulja i naftu, šok apsorber u peti.


MUP /Masovna tuča u Sarajevu, jedna osoba s teškim povredama završila u bolnici / Radio Sarajevo\n19. 06. 2020. u 10:18:00 Radiosarajevo.ba\nU sarajevskoj općini Stari Grad jučer je došlo do masovne tuče, koja je rezultirala s pet uhapšenih, troje povrijeđenih, od čega jedno teško, te je smješteno u bonici.\nNaime, jučer u 14.20, Prva PU je obaviještena da je na raskrsnici ulica Kovači - Jekovac, općina Stari Grad Sarajevo, došlo do međusobne tuče između lica: H.K., rođen 1999. godine u Sarajevu, A.K., rođen 2001. godine u Sarajevu, A.Ž., rođen 2000. godine u Sarajevu, N.Dž., rođen 2000. godine u Sarajevu i A.K., rođen 1998. godine u Sarajevu, svi nastanjeni u Sarajevu.\n"O prednjem je obaviješten tužilac Kantonalnog tužilaštva Kantona Sarajevo, a uviđaj su obavili policijski službenici Uprave policije MUP-a Kantona Sarajevo. Navedena lica su lišena slobode, zbog postojanja osnova sumnje da su počinila krivično djelo iz člana 174. KZ F BiH (Učestvovanje u tuči). Policijski službenici nastavljaju rad na dokumentovanju navedenog krivičnog djela", saopćeno je iz Ministarstva unutrašnjih poslova Kantona Sarajevo.\nTagovi: MUP KS masovna tuča hapšenje povrijeđeni Sarajevo Stari Grad\n! / Epilog tuče navijača Dinama i Partizana u Vukovaru: Više osoba završilo u bolnici


source.ba | Lavrov: Sjedinjene Države igraju veoma opasnu igru sa sirijskim Kurdima\nLavrov: Sjedinjene Države igraju veoma opasnu igru sa sirijskim Kurdima\nRuski ministar vanjskih poslova Sergej Lavrov optužio je Sjedinjene Američke Države da igraju veoma opasnu igru sa sirijskim Kurdima, čiji borci su bili glavni američki saveznici u ratu protiv ISIL-a u Siriji.\nLavrov je tokom posjete Kazahstanu rekao da su Sjedinjene Države najprije podržale kvazidržavu sirijskih Kurda na sjeveroistoku Sirije, a sada im uskraćuju podršku.\n- Takva bezobzirna pozicija o ovom krajnje osjetljivom pitanju može da zapali cijeli region, a to moramo da izbjegnemo po svaku cijenu - rekao je Lavrov, prenose ruske agencije.\nLavrov je, također, rekao da se mora sačuvati teritorijalni integritet Sirije.\nPortparol turskog predsjednika rekao je ranije danas da će turske snage uskoro prijeći u Siriju.


Šta se uči na A2 nivou nemačkog jezika? - Učenje nemačkog jezika\nUčenje nemačkog jezika > Učenje nemačkog - A2 nivo > Šta se uči na A2 nivou nemačkog jezika?\nŠta se uči na A2 nivou nemačkog jezika?\nPrema pravilima Zajedničkog evropskog referentnog okvira za jezike (CEFR), nemački A2 nivo spada u početna znanja ovog jezika i prvi je nivo posle najosnovnijeg.\nKada uspešno završite nivo A2 već ćete umeti da se snađete u mnogim svakodnevnim situacijama ako se nađete na nemačkom govornom području.\nKoliko ću razumeti nemački jezik po završetku nivoa A2?\nNakon završenog A2 nivoa razumećete rečenice i često upotrebljavane izraze vezane za svakodnevni život, porodicu, kupovinu, rad i neposredno okruženje. Moći ćete da se sporazumete u svakodnevnim situacijama koje se odnose na jednostavnu i direktnu razmenu informacija o uobičajenim stvarima. Sa razumevanjem ćete čitati kraće tekstove na poznate teme, natpise na znakovima na putu, jelovnike, etikete na proizvodima, itd.\nKoliko ću moći da govorim na nemačkom?\nSada ćete već moći da učestvujete u svakodnevnoj konverzaciji, da samostalno izražavate mišljenje o poznatim temama, kao i da se uz pomoć sagovornika snađete u različitim situacijama koje se mogu dogoditi kada putujete u zemlje nemačkog govornog područja.\nMoći ćete da razmenjujete osnovne informacije o sebi, svom domu, porodici i prijateljima, bračnom stanju, poslu, poreklu, stvarima iz neposrednog okruženja. Takođe ćete moći samostalno da idete u kupovinu, bioskop ili restoran, prilikom čega ćete umeti da zatražite informacije koje su vam potrebne (npr. gde se nešto nalazi, koliko košta ili kako da negde stignete) i da razumete odgovor koji dobijete od izvornog govornika nemačkog.\nŠta ću umeti da napišem?\nKao što ćete umeti da govorite o uobičajenim temama, kada uspešno savladate A2 nivo, znaćete sve to i da napišete. Moći ćete da pišete kratke beleške o onome što ste čuli ili videli, kao i da napišete kratko pismo ili imejl.\nKurs A2 nivoa je kao i A1 fokusiran na postavljanje temelja znanja, pa je i dalje veliki akcenat na učenju gramatike kako biste kasnije, na kursevima viših nivoa, mogli više da se fokusirate na razvoj jezičkih veština.\nUtisci polaznika kurseva nemačkog jezika – Dragana\nŠta se uči na A1 nivou nemačkog jezika?


Zašto su "Srbijavode" proglasile vanrednu odbranu od poplava i gde se očekuje opasnost\n"Srbijavode" su proglasile vanrednu odbranu od poplava, kako bi se preventivno podigao sistem odbrane, a to je urađeno na osnovu upozorenja Republičkog hidrometeorološkog zavoda (RHMZ), izjavio je izvršni direktor u "Srbijavodama" Zvonimir Kocić.\n- Govorim o sistemu odbrane od poplava kojim upravljaju "Srbijavode". To znači objekti, mehanizacija, ljudstvo i kompanije koja imaju određene obaveze. Procenili smo da nije dovoljno upozorenje, već da se očekuje da ćemo veoma brzo doći iz jednog redovnog stanja u neko stanje u kom možemo doći do ovoga što se desilo - rekao je Kocić za TV Prva.\nInače, "Srbijavode" su celog proleća u stanju pripravnosti, a nakon upozorenja RHMZ, sistem odbrane je podignut do poslednje granice spremnosti.\n- Tamo gde smo imali sisteme, mi smo ih podigli u vrlo kratkom vremenu i obezbedili - rekao je Kocić.\nOn objašnjava da "Srbijavode" vrše procenu o vanrednoj odbrani, i ističe da postoje različita područja, kao i da se ne brane sva.\n- Moramo razlikovati delove vodotoka na kojima postoje izgrađeni objekti od onih na kojima nema. Moramo znati da se ne štite sva područja u Srbiji, nema potrebe - rekao je Kocić.\nOn kaže da "Srbijavode" konstantno koordinišu sa Vojskom Srbije, da postoji dnevna veza, kao i sednice štabova. Vojska Srbije saopštila je ranije da je u pripravnosti da pomogne građanima ugroženim od poplava.


srbijasport.net - Vesti - Rukomet - Levoruka bombarderka u Radničkom\nSreda, 24.10.2018 00:51\n08.06.2018 Administrator 808\nŽenska ekipa Radničkog 1964 je u debitantskoj sezoni ostvarila zacrtane ciljeve sa početka takmičenja.U predstojećoj takmičarskoj sezoni Kragujevačke rukometašice žele da odu korak dalje i u tom cilju je rukovodstvo kluba preduzelo korake na dovođenju pojačanja na pozicijama u timu koje su bile deficitarne.\nPrvi potez je povučen dovođenjem mlade i talentovane Kruševljanke Anđele Vasić (19) koja igra na poziciji desnog beka.\n- Uveren sam da je Anđela Vasić pravo pojačanje,tip igračice kakvu smo tražili.Levoruka,dobrih fizičkih karakteristika.Odlikuje je odlična igra u odbrani na pozicijama 2 i 3 i respektabilan učinak u napadu.Verujem da će se brzo uklopiti u naš sistem igre i treninga i time doprineti igri i rezultatima– jasan je Rodoljub Kurandić,šef struke.\nAnđela je rukometom počela da se bavi sa 11 godina u ekipi RK „Kruševac“,a poslednje tri godine je sa uspehom igrala u RK „Napredak 12“.\n- Nakon tri uspešne sezone u bivšem klubu sam odlučila da karijeru nastavim u Radničkom 1964,klubu koji gaji visoke ambicije u budućnosti.Mislim da sam povukla pravi potez dolaskom u Kragujevac.Treniraću jačim intenzitetom sa dobrim i iskusnim trenerom i saigračicama koje su željne dokazivanja i gladne pobeda.Ekipa je mlada,ali izuzetno talentovana i kako budemo rasli kao tim,smatram da ću i ja dostići igrački vrhunac.Verujem da ćemo podići Radnički na najviše mesto na rukometnoj mapi Srbije-poručila je Anđela Vasić.\nVasićeva je svoju vernost klubu oročila na četiri godine.


SAD uvele sankcije Osami bin Ladenu - Sputnjik Srbija\n09:26 15 Avgust 2020\n20:37 05.01.2017 Preuzmite kraći link\nU saopštenju Stejt departmenta se navodi da je 14. avgusta 2015. godine Bin Laden bio zvanično proglašen članom Al Kaide. Kasnije je grupa objavila audio-obraćanje Bin Ladena, u kojem poziva na terorističke napade na prestonice zapadnih zemalja. U julu 2016. godine on je već izašao sa direktnom pretnjom na račun SAD, tvrdeći da će Amerikanci postati ciljevi napada kod sebe kući i u inostranstvu.\nUvođenje sankcija znači da će sva imovina Hamze bin Ladena na teritoriji koja se nalazi pod jurisdikcijom SAD biti zamrznuta, dok se građanima zabranjuje da stupaju sa njima u bilo kakve poslovne veze.\nDanas je Stejt department objavio primenu sličnih mera i prema Ibrahimu el Baniju, članu Al Kaide na Arapskom poluostrvu. Ranije je za njim bila objavljena nagrada od pet miliona dolara.


U poslijeratnom periodu od minsko eksplozivnih sredstava stradalo 1.770 osoba, od kojih 620 smrtno - Stolac.co\nU poslijeratnom periodu od minsko eksplozivnih sredstava stradalo 1.770 osoba, od kojih 620 smrtno\nU poslijeratnom periodu u Bosni i Hercegovini od minsko eksplozivnih sredstava zaostalih iz rata, stradalo je 1.770 osoba, od kojih 620 smrtno, priopćeno je iz Centra za uklanjanje mina u BiH.\nOd ovog broja 252 je stradale djece.\nU cilju podizanja svijesti o opasnosti od mina, Centar za uklanjanje mina u Bosni i Hercegovini u suradnji sa partnerskim organizacijama, provodi program upozoravanja na opasnost od mina u Bosni i Hercegovini.\nOve aktivnosti uključuju edukaciju, informiranje putem medija ili direktni kontakt sa rizičnim ciljnim grupama.\nPosebna pažnja je posvećena edukaciji djece kroz vannastavne aktivnosti, ali i kroz predavanja u školama koje se nalaze u minski ugroženim općinama/gradovima.\n"Ovakav vid edukacije za djecu je vrlo značajan, jer većina djece školske dobi nikada nisu vidjeli i ne znaju kako izgledaju mine, te će na ovaj način naučiti da su mine opasne, da se ne smiju dirati, dok će istovremeno usvojiti ispravan način reagiranja u opasnim situacijama", priopćeno je iz Centra za uklanjanje mina u BiH.\nOd početka pandemije koranavirusa, direktna edukacija za djecu je bila dosta otežana, tako da su i djeca ostala uskraćena za poruke koje život znače.\nKao odgovor na ovu situaciju, a povodom 4. travnja Međunarodnog dana borbe protiv mina, od 4. do 8. travnja, u suradnji sa Federalnim i RS ministarstvima obrazovanja i znanosti i nadležnim pedagoškim zavodima, kroz sate odjeljenske zajednice bit će realiziran sat upozoravanja na opasnost od mina, u svim osnovnim školama u Bosni i Hercegovini, namijenjen učenicima šestog razreda.\nEdukativni materijal koji će koristiti nastavnici za potrebe ovog sata, je urađen prema priručniku za nastavnike osnovnih i srednjih škola "Upozoravanje na mine i druga ubojita sredstva" i odobren od strane Federalnog ministarstva znanosti i obrazovanja, kao i županijskih ministarstava.\nCilj je da u narednim godinama, navedenom edukacijom budu obuhvaćeni i ostali uzrasti školske djece.\n"Imajući u vidu da se minske nesreće najčešće događaju upravo počekom proljeća, te u cilju skretanja dodatne pažnje na ove značajne aktivnosti, potrebna nam je podrška i suradnja medijskih kuća, koji bi izvještavali o ovom projektu, te na taj način doprinijeli što boljoj realizaciji istoga", dodali su iz Centra za uklanjanje mina u BiH.


Miškovićev advokat najavio žalbu Apelacionom sudu - Društvo - Dnevni list Danas\nPočetna » Društvo » Miškovićev advokat najavio žalbu Apelacionom sudu\n6Piše: Beta 08. marta 2019. 14.25\n„Na žalost, kao što smo predvideli, ‘specijalne sudije’, odre]ene samo za Miškovića, nisu imale hrabrost da primene zakon“, kazao je Tomanović, saopštila je kompanija Delta.\nVeće Specijalnog suda u ponovljenom postupku danas je osudilo Miroslava Miškovića na dve i po godine zatvora, njegovog sina Marka na godinu dana kućnog zatvora, a vlasnika Nibens korporacije Mila }uraškovića na četiri godine i tri meseca.\nPresuda je doneta u ponovljenom postupku koji se protiv vlasnika kompanije Delta vodi zbog navodnog pomaganja u utaji poreza. Mišković se tereti da je pomogao sinu Marku da utaji 320 miliona dinara poreza. Do poreske utaje je, prema navodima optužnice, došlo prilikom prebacivanja akcija Preduzeća za puteve Niš sa strane na domaću kompaniju, koju, prema tvrdnjama tužilaštva, kontroliše Marko Mišković.\nTomanović je rekao da je „Apelacioni sud ukinuo raniju presudu i objasnio Veću da nije moglo da traži tumačenje Skupštine Srbije ili Ministarstva da li je pre 11 godina bilo poreza“.\n„Deo Veća je sada, preglasavanjem 2:1, našlo novi izgovor, i na transakciju iz 2008. primenilo zakone iz 2010. i kasnijih godina. Oni su iskoristili zabranjenu retroaktivnost da osude Miškovića“, ukazao je Tomanović.\nDodao je da „sudijama nije bilo važno što najbolji poreski stručnjaci iz Srbije i sveta tvrde da tada, pre 11 godina, nije bilo ni pretpostavke o poreskoj obavezi“.\n„Nije im bilo važno ni to što nisu ni videli niti čuli ni jedan dokaz protiv Miškovića, a ni to što je Apelacioni sud ukidajući presudu jasno ukazao da ovako ne može da se sudi i da krivičnog dela nema“, kazao je Tomanović.\nPo njegovim rečima „svi danas osudjeni su kolateralna šteta kampanje protiv Miškovića, jer niko od njih nije izvršio krivično delo, ali danas u Srbiji nije ni potrebno da izvršite krivično delo da biste dobili zatvorsku kaznu“.\n„Mi ćemo protiv ovakve prvostepene presude uloziti žalbu Apelacionom sudu. Ne može niko da odgovara za nameru i direktan umišljaj u poreskoj utaji, a da u isto vreme ima jasna uputstva i stručna mišljenja državnih organa i stručnih agencija i da u potpunosti postupa po njima“, kazao je Tomanović.\nIstakao je da će započeta medjunarodna arbitraža potvrditi da se zakoni ne mogu primenjivati selektivno, zbog političke potrebe.\nApelacioni sud, Miroslav Mišković, presuda, žalbaBeograd\n08. marta 2019. u 14.36\nAdvokat Tomanović najvio žalbu Apelacionom sudu. Sada će Apelacioni sud da poništi presudu, jer se zakon ne može sprovoditi retroaktivno i presuda će pasti. Na kraju svi poreski obveznici će plaćati štetu koju je sud naneo tuženom.\n08. marta 2019. u 16.26\nApelacioni sud je leglo korupcije, preko 80% slucajeva na Apelacionom sudu kazne su smanjene ili ukinute, posebno za teza krivicna dela. Imajuci to u vidu, naravno, da ce Miskovic i ostali saucesnici u ovom slucaju da isetaju slobodni.\n08. marta 2019. u 16.42\nTužilaštvo je odlično odradilo svoj posao!\n08. marta 2019. u 17.10\nkazne su definitivno smesne i nerzumne ,a poreklo imovine ?\n08. marta 2019. u 22.24\nDva olosa bi htela da ubiju Milosa.A, na kontu toga imaju i oni neke SVOJE, koji treba da se puste iz pritvora-zatvora, jer im se eto omaklo da ubiju neke ljude. Ko je kriv Misku kad nije ubio nikoga, jer SUD bi to zacas posla oslobodio. Ali, POREZ bajo ima da se naplacuje aktivno i retroaktivno, jer DRZAVA je u SUFICITU kako nedavno rece ministar Mali i ostade ziv. Mozda je Miskovic i omastio brk na putarskim preduzecima, ali koji ce bre SUD i kome LOPOVU da sudi za kradju struje iz EPS-a od 2012-2017. godine u iznosu vecem od SEST MILIJARDI EVRA. Koliki li je tek ovde porez utajen, a tek akcize na 32 milijarde kilovata. Naravno ova kradja drzave bice uvecana kada budu objavljeni svi potrebni podaci za 2018. i ovu godinu, onda ce pljacka drzave dostici mozda i osam milijardi.Naravno ovakva kradja ne bi mogla da se desi bez debele podrske aktuelne vlasti ili cak u njenoj licnoj izvedbi. Ali njima ce suditi sud neke sledece vlasti, nadajmo se nezavisniji od politicara kao sto je to sada slucaj i kod M.Miskovica, ali i kod hiljade obicnih gradjana kojima se pravda deli po slicnim arsinima, to jest preko telefonske slusalice generalnog sekretara Predsednika Republike Srbije.\n08. marta 2019. u 23.20\nNeka Miškovića vrate u Bošnjane, selo odakle se rodio, pa neka nam dokaže kako je ispao najpametniji a pritom i najbogatiji Srbin u vreme rata, ekonomske krize, blokade i monopola povlašćenih pojedinaca. Zakone je sam donosio preko svojih potplaćenih poslanika i vladao iz senke. Kolika god da je kazna, ne moze da opere sramotu, sebičnost i bezobrazluk porodice Mišković, omraženu kod svakog poštenog Srbina. Zamislite kolikou Srbiji ima pametnih, obrazovanih, i nteligentnih ljudi koji pošteno žive i kako njima da odbrana objasni, gde su to oni pogrešili pa nisu postali bogataši kao Mišković. Baš nam vređaju inteligenciju.


eKapija | Željeznice RS trebaju novi koncept za samoodrživost - Sindikat predlaže organizaciju holdinga\nIzvor: eKapija | Četvrtak, 04.06.2020.| 15:01\nŽeljeznice RS trebaju novi koncept za samoodrživost - Sindikat predlaže organizaciju holdinga\nNa sastanku članova uprave Željeznica Republike Srpske i ministra saobraćaja i veza RS održanom 3. juna, bilo je riječi o poslovnoj politici i realizaciji planskih aktivnosti preduzeća, dok su sa predsjednicima reprezentativnih sindikata ŽRS dominirale teme oko izrade pravilnika o sistematizaciji, kolektivnog ugovora kao i procesa restrukturisanja.\nMinistar saobraćaja i veza Republike Srpske Đorđe Popović, rekao je da su Željeznice Republike Srpske u fazi organizacionog restrukturisanja tokom kojeg treba doći do najpovoljnijeg koncepta kako bi bile samoodrživi privredni subjekat.\nNakon sastanka sa članovima uprave i predsjednicima reprezentativnih sindikata Željeznica RS, ministar Popović rekao je da se u skladu sa evropskim direktivama, traži razdvajanje poslova operacija i infrastrukture.\nPopović je rekao da će se na kraju procesa precizno znati da li će to biti holding ili neki drugi oblik, ali da neće proći bez saglasnosti ministarstva, niti mimo modela koji će se postići na zajedničkoj radnoj grupi konsultanata, Svjetske banke, uprave Željeznica RS i sindikata ŽRS.\nOn je istakao da će sasvim sigurno doći do zadovolјavajućeg oblika organizovanja Željeznica Republike Srpske i da se ne isključuje mogućnost prepisivanja određenih, već postojećih modela koji odgovaraju konceptu u kojem treba da posluju Željeznice RS, te da budu održiv privredni subjekat.\n- Ne mislim da je najveći problem čak ni u ovoj fazi kako ćemo doći do planiranog broja radnika. To je posao koji mora završiti uprava preduzeća u saradnji sa sindikatom i mislim da smo nadomak tog cilja - izjavio je ministar saobraćaja i veza RS Đorđe Popović.\nMinistar Popović rekao je da Željeznice RS trenutno više opterećuju profesionalne kompetencije na određenim pozicijama, odnosno disproporcija onoga što je neophodno da bi sistem funkcionisao i profesionalne kompetencije zaposlenih.\nNaglasio je da je sadašnja uprava ŽRS ostvarila jedan drugačiji vid komunikacije sa sindikatima i poručio da je siguran da će to donijeti dobro rješenje, jer svako rješenje koje donese sama uprava, ili eventualno sindikati kroz klasične oblike sindikalne borbe u principu je radikalno i nije dobro.\nMinistar Popović je ukazao da sistematizacija godinama funkcioniše na bazi dva dokumenta i da se primjenjuju po potrebi jedan, a po potrebi drugi, što se mora prevazići i da se nada da će takvi problemi ubuduće biti prošlost.\nVršilac dužnosti generalnog direktora Željeznica Republike Srpske Slavko Gligorić, rekao je nakon sastanka da je osnovni zadatak ŽRS proces organizacionog i finansijskog restrukturisanja preduzeća.\n- Izrazio bih zahvalnost ministru saobraćaja i veza RS, na današnjoj posjeti i podršci koju nam je pružio da Željeznice Republike Srpske idu putem koji su zacrtale, i u tome budu uspješne. Izuzetno sam zadovolјan sastankom koji smo održali, koji je bio veoma konstruktivan. Same aktivnosti u procesu restrukturisanja su zbog situacije uzrokovane virusnom infekcijom COVID-19, bile usporene kao i svuda, ali nastavlјamo rad u kontinuitetu. Zakazuje se novo ročište pred Privrednim sudom i već su dogovoreni sastanci sa konsultantima i nastavak aktivnosti – istakao je vršilac dužnosti generalnog direktora ŽRS Slavko Gligorić.\nKada je u pitanju sistematizacija radnih mjesta, Gligorić je naglasio da uprava ŽRS insistira i radi na tome da nijedan radnik ne ostane bez posla.\n- Upravo sistematizacija, zbog radnika koji su ograničenih radnih sposobnosti, ratni vojni invalidi i invalidi rada njih oko 320, ne želimo nijednog momenta da ih ugrozimo i ostavimo bez posla. Želimo da nađemo najbolјe rješenje koje će zadovoljiti i te radnike, njihove porodice kao i sam proces restrukturisanja. Rješavaćemo ova pitanja raspoređivanjem radnika na odgovarajuća radna mjesta, a pitanje ratnih vojnih invalida riešavaćemo zakonski sa Ministarstvom za boračko – invalidska pitanja RS, s tim da nijedan zaposleni ne bude ugrožen – rekao je Gligorić.\nKada je u pitanju organizaciono restrukturisanje Željeznica Republike Srpske model još uvijek nije definisan istakao je Gligorić.\n- Stav uprave Željeznica Republike Srpske, koji je podržan od strane resornog ministarstva, jeste da se ugledamo na dobre primjere i najprihvatljivije modele, koji su najbolјi za ovako malo preduzeće kao što su ŽRS. Pored finansijskog razdvajanja koje ćemo uraditi, nastojaćemo da ostavimo jedno vertikalno preduzeće, ali niti u jednom segmentu ne želimo dozvoliti da se dio preduzeća odvoji od te cjeline – naglasio je vršilac dužnosti generalnog direktora ŽRS Slavko Gligorić.\nPredsjednik reprezentativnog sindikata Želјezničara RS Jelenko Dobraš, istakao je da je na sastanku vođen dobar dijalog i utvrđen zajednički stav da proces restrukturiranja mora biti proveden na najbolјi način.\n-Smatramo da je ŽRS najbolјe organizovati na način holdinga, odnosno da ne dođe do potpunog razdvajanja preduzeća – rekao je Dobraš.\nDobraš je takođe napomenuo da je neophodno u što skorijem periodu zakonski riješiti pitanje radnika koji su invalidi rada i rata.\nZajednički stav učesnika sastanka bio je da se samo razgovorom mora doći do najbolјeg rješenja.


NA SKANDALOZNE PLENKOVIĆEVE IZJAVE LJUBIĆ DODAO JOŠ SKANDALOZNIJE: "BiH je, zapravo, kvazikonfederacija dva kvazidržavna entiteta" – Mreza\nMREZA.CO Juli 3, 2020\nIzjava Andreja Plenkovića o reorganizaciji teritorijalnog ustroja u BiH za poslanika u Saboru Hrvatske Božu Ljubića nije sporna. Plenković je stavio naglasak na dogovor legitimnih predstavnika tri konstitutivna naroda, kaže Božo Ljubić, zastupnik u Hrvatskom saboru i predsjednik Glavnog vijeća HNS-a BiH.\n“Ne propisuje se nikakvo vanjsko rješenje, već se apelira na dogovoru tri konstitutivna naroda, odnosno njenih legitimnih predstavnika, jer zapravo i po Ustavu BiH, nju tvore u prvom redu tri konstitutivna naroda zajedno s ostalim i građanima. Empirijski je dokazano da BiH ovakva kakva je stvorena funkcionira, odnosno ne funkcionira od Dejtona. Četrnaest vlada, 14 ustava, preko 150 ministara, zastoj na evropskom putu, zastoj za susjedima. Država koja je, zapravo, kvazikonfederacija dva kvazidržavna entiteta. Jedan sa srpskom dominacijom, drugi s rastućom bošnjačkom dominacijom u Federaciji, treći konstitutivni narod koji nije u stanju izabrati svoje legitimne političke predstavnike, sve to skupa generira krizu za krizom”, smatra Ljubić.\n“Plenković je poznat kao evropski lider i, zapravo, evropska rješenja za BiH su jedina moguća rješenja, a ona su sadržana u najmanje dvije rezolucije Evropskog parlamenta, gdje se preporučuje rekonstitucija BiH na načelima decentralizacije, subsidijarnosti, federalizma i legitimnog predstavljanja konstitutivnih naroda i građana i zapravo sam Plenković je sudjelovao u donošenju jedne od tih rezolucija. Prema tome, mislim da u toj njegovoj izjavi nema ničega spornoga i, ako je na pravi način shvatimo, možemo mi u BiH doći do te razine političke odgovornosti na koju i Plenković u svojoj izjavi poziva i da počnemo razgovore o preustroju BiH da bi ona postala prosperitetna i funkcionalna”, dodaje Ljubić.\nOn kaže da je prva stvar koja se mora uraditi, izmjena Izbornog zakona da bismo dobili legitimne predstavnike tri konstitutivna naroda koji bi, onda, mogli započeti razgovore o tim pitanjima koji se tiču tog eventualnog teritorijalnog preustroja koji će, prema njemu, sigurno biti racionalniji i pravedniji nego što je sada.\nZavod za zapošljavanje KS šalje pozitivne misli i aplauze ohrabrenja onima koji su izgubili posao


Nintendo je do sada prodao više od 5.3 milijarde igara\nNintendo je jedna od najuticajnijih kompanija u industriji zabave. Od kada su započeli prodaju gaming hardvera (NES konzole, 1983. godine) ostvarili su više od 200 milijardi dolara prihoda. U istom periodu prodali su više od 814 miliona konzola, od čega više od 533 miliona čine prenosne, portabl konzole.\nSoftver, a ne hardver\nMeđutim, prava vrednost kompanije leži u softveru, a ne u hardveru. Za proteklih 39 godina prodali su čak 5.318 milijardi igara, za sve dosadašnje konzole. Trenutno aktuelna Nintendo Switch konzola, trenutno je na trećem mestu po kombinovanoj prodaji softvera i hardvera. Ona je nedavno prestigla broj prodatih Wii konzola (103.54 miliona prodatih Switch konzola od 2017. godine, u odnosu na 101.63 Wii konzola), a postoji šansa i da će u naredne dve godine dostići i prestići broj igara prodatih za ovu kozolu (920 miliona).\nOvi impresivni rezultati postignuti su u situaciji kada se kompanija suočava sa nedostatkom čipova, pa je japanski gaming gigant morao da revidira i smanje predviđanja prodaje Switch-a. Od početka fiskalne 2021. godine (od 1. aprila 2021.), do kraja decembra prošle godine prodato je 18.95 miliona konzola (Switch i Switch Lite), što je pad od 21.4 procenata na godišnjem nivou. Do kraja fiskalne 2021. godine očekuje se prodaja od 23 miliona jedinica, dok su ranija predviđanja bila postavljena na 24 miliona jedinica.\nPročitajte i: The Legend of Zelda: Breath of the Wild stiže tek na proleće 2023. godine\nInteresantno je i da je čak 98 miliona Switch konzola bilo aktivno bar jednom tokom 2021. godine, što je 95 procenata od svih prodatih konzola. Procentualni rezultat je verovatno još veći, jer je bar deo od tih nekorišćenih 5 miliona konzola pokvareno, odnosno više nisu u operativnom stanju.\nTagovi: nintendo, prodaja igara, prodaja konzola, switch\n← Alexa stiže u Jaguar i Land Rover vozila\nOvaj AI mehaničar skenira vaš automobil ili gume da bi dijagnostikovao kvarove →


Dačič i holandski ministar Blok: Dve zemlje dobri partneri u oblasti ekonomije - Politika - Dnevni list Danas\nPočetna » Politika » Dačič i holandski ministar Blok: Dve zemlje dobri partneri u oblasti ekonomije\nMinistar spoljnih poslova Srbije Ivica Dačić i njegov holandski kolega Stef Blok ocenili su danas u Beogradu da su dve zemlje dobri partneri u oblasti ekonomije, ali da je potrebno produbljivanje bilateralne saradnje.\n0Piše: Beta 04. novembra 2019. 15.16 Izmenjeno: 15.20\nFoto: BETAPHOTO/MINISTARSTVO SPOLJNIH POSLOVA SRBIJE/Ognjen Stevanovic/DS\nOni su razgovarali o evrointegracijama, bezbednosti u regionu zapadnog Balkana i ekonomskim odnosima dve zemlje.\nDačič je nakon sastanka novinarima rekao da na ulazak Srbije u EU utiču reforme i sama politika proširenja EU, a da na brzinu utiče dijalog sa Prištinom, o čemu će ministri više danas razgovarati sa predsednikom Srbije Aleksandrom Vučićem.\nOn se zahvalio Holandiji na podršci u evrointegracijama i dodao da Srbija ne sprovodi reforme da bi ušla u EU nego da bi „pojačala kapacitet i domete našeg društva“.\nOn je naveo da je Holandija važan ekonomski partner jer je iz te zemlje došlo najviše investicija u poslednjih sedam godina, a da holandske kompanije zapošljavaju više od 15.000 radnika u Srbiji.\nMeđutim, Dačić je rekao da dve države žele da unapređuju odnose i u svim ostalim oblastima.\nHolandski ministar spoljnih poslova Stef Blok rekao je da je robna razmena dve zemlje porasla od sedam do 10 posto i da godišnje iznosi 700 miliona evra.\nOn je pohvalio napredak Srbije u reformama na putu ka EU rekavši da je i sama Evropska unija primetila poboljšanje u oblasti vladavine prava.\nMeđutim, dodao je da „država treba zaista da bude spremna za pristup kako bi ojačala EU“, te zbog toga insistiraju da se ispoštuju sve reforme i pravila.\nOn je rekao da konkretna akcija Evropske unije koja može uticati na slobodu medija jeste da to bude jasan preduslov za ulazak u EU.\n„Sloboda medija je za Holandiju veoma važna i ubeđen sam da je ovo bitno za bilo koju državu. Mediji u Holandiji mogu da budu kritički nastrojeni prema meni ili prema mojoj vladi, ali ja mislim da to obogaćuje našu kulturu jer postoji mogućnost da ljudi rade bolje i mogu da otkriju korupciju ili da nam ukažu na neke probleme“, rekao je Blok i dodao da je to logičan preduslov za svaku zemlju koja želi da bude član EU.\nMinistar je nakon sastanka sa srpskim kolegom Ivicom Dačićem rekao da u Holandiji mediji ne pripadaju jednoj ili dvema medijskim kućama i trude se da održe raznoliku medijsku sliku.\n„Na primer, mi imamo državnu korporaciju za medije, ali ona mora da obezbedi mesto na televiziji za sve političke partije“, rekao je on i dodao da ne želi da neko kopira taj primer, ali da bi svako trebalo da ima slične mere ukoliko želi da bude član EU.\nVučić: Odnosi Srbije i Holandije dobri, potrebno unaprediti politički dijalog\nPredsednik Srbije Aleksandar Vučić rekao je danas da su odnosi Srbije i Holandije dobri, pre svega na planu ekonomske saradnje, ali da je neophodno unaprediti i politički dijalog.\n„Zalažemo se za intenziviranje kontakata na najvišem nivou, jer bilateralne posete i kontinuitet sureta doprinose unapređenju sveukupnuh odnosa dveju zemalja, kao i boljem međusobnom razumevanju“, rekao je Vučić i uputio poziv holandskom kralju Viljemu Aleksandru i kraljici Maksimi da posete Srbiju.\nKako se navodi u saopštenju, Vučić je na današnjem sastanku sa ministrom spoljnih poslova Holandije Stefom Blokom zahvalio Holandiji na podršci koju pruža Srbiji u procesu evropskih integracija.\nTokom susreta, Vučić je istakao da je za Srbiju od ključnog interesa stabilizacija prilika u regionu.\n„Mi smo čvrsto uvereni da dijalog predstavlja jedini put za rešavanje svih otvorenih pitanja“, naglasio je predsednik Srbije ukazavši na neophodnost postizanja kompromisa, koji bi garantovao trajnu stabilnost na Kosovu.\nMinistar spoljnih poslova Holandije Stef Blok rekao je da je važno ostvariti napredak u oblasti vladavine prava s čim se Vučić saglasio.\nekonomija, Holandija, Ivica Dačić, Stef Blok\nBejrut: U dve eksplozije u luci više od 70 mrtvih i 3.700 povređenih (FOTO/VIDEO)


Partizan ostaje bez štopera, u ponedeljak sve gotovo, ovo su svi finansijski detalji! - Sportske.net\nPartizan ostaje bez štopera, u ponedeljak sve gotovo, ovo su svi finansijski detalji!\nPrvi značajniji izlazni transfer u Partizanu ovog leta.\n"Crno-beli" predstavili novo pojačanje''Ludnica'' na Instagramu, da li je Leonardo najavio povratak u Partizan?!Partizan ima ''paklenu konkurenciju'' na poziciji koja mu godinama ''škripi''?!Ožegović progovorio o preživljenom ''paklu'' zbog Bate Mirkovića! A zašto Zvezda ''nije dobra''?Savo ljut zbog ''besmislenih odluka'' sudije, a šta kaže o promašajima Sume i Ožegovića?\nIako se očekivalo da Rikardo Gomeš ili Strahinja Pavlović ''probiju led'', prvu značajniju zaradu ovog leta Partizan će dobiti od transfera Svetozara Markovića u Olimpijakos.\nDevetnaestogodišnji štoper je već napustio pripreme crno-belih u Sloveniji i uputio se u Pirej, gde će, prema informacijama grčkih medija, u ponedeljak pre podne obaviti medicinske preglede i potom potpisati ugovor sa Olimpijakosom.\nUgovor će biti na četiri ili pet godina, a tamošnji mediji otkrili su i sve finansijske detalje.\nPartizan će od ovog transfera inkasirati milion i po evra, a Svetozar Marković je na kraju uspeo da se izbori za godišnju platu od 200.000 evra.\nKažemo ''uspeo da se izbori'', jer se nedavno vratio neobavljenog posla, kada je takođe izgledalo da je transfer blizu realizacije, ali tada nije prihvatio ponudu Atinjana od 150.000 evra zarade na godišnjem nivou.\nImajući u vidu današnje informacije, ispostavilo se da je Marković sa svojim menadžerom bio dobar pregovarač, pa će pod boljim uslovima potpisati ugovor sa grčkim velikanom.\nDakle, sutra se očekuje definitivna potvrda, verujemo da ovog puta neće biti nekih novih obrta.


Kružna raskrsnica kod ''Avale'' otvorena za saobraćaj\nKružna raskrsnica kod “Avale“ otvorena za saobraćaj\nKružna raskrsnica kod „Avale“ danas je, u prepodnevnim časovima, otvorena za saobraćaj, nakon što je izvođač radova na njoj, preduzeće „Put-invest“, uspešno završio taj zahtevan posao pre planiranog roka.\nNa taj način, završene su sve tri kružne raskrsnice predviđene ovim projektom čiji je investitor JP „Direkcija za izgradnju i uređenje grada Zrenjanina“ – na ulazu u naselje „Bagljaš“, Ulici Žarka Zrenjanina i na „magistrali“, kod „Avale“. Kako je ranije najavljeno, u Zrenjaninu će se u predstojećem periodu realizovati još dve kružne raskrsnice – na ukrštanju puta za Beograd i obilaznice oko Zrenjanina, kao i na raskrsnici kod glavne autobuske stanice, na ukrštanju ulica Beogradske, Baranjske i Pere Dobrinovića.\nRaskrsnicu kod „Avale“, neposredno uoči puštanja u saobraćaj, posetio je gradonačelnik Zrenjanina Čedomir Janjić. On je izrazio zadovoljstvo što je uspešno realizovan još jedan značajan projekat u oblasti saobraćajne infrastrukture i što su radnici i tokom vikenda i po kišovitom vremenu završavali predviđene radove, kako bi danas sve bilo spremno za otvaranje. Gradonačelnik je i ovom prilikom ukazao na značaj izgrađenih kružnih raskrsnica, na kojima će biti ubrzan saobraćaj i smanjen rizik od saobraćajnih udesa, jer su sve tri dosadašnje raskrsnice predstavljale potencijalne „crne tačke“.\nPodsećamo, radovi na kružnoj raskrsnici kod „Avale“ trajali su mesec ipo dana i obavljali su se bez zaustavljanja saobraćaja koji je samo delom morao da bude ograničen. Završetkom ovog posla rešava se jedan od gorućih saobraćajnih problema u gradu, jer su na toj lokaciji svakodnevno stvarani zastoji, saobraćaj često bio otežan, a u smeru od Centralne pijace ka Obali Sonje Marinković čak i zabranjen.\nTagovi:kružna raskrsnica, kružni tok\nRadovi na kružnom toku na putu Zrenjanin – Ečka privode se kraju – saobraćaj teče jednom trakom (VIDEO)


U budžetu obezbijeđeno 64.000 KM | Palelive.com\nPočetna Regija Rogatica U budžetu obezbijeđeno 64.000 KM\nROGATICA – Opština Rogatica izdvojiće iz budžeta 64.000 KM za zimsko održavanje puteva na području opštine.Za održavanje puteva u zimskoj sezoni 2012/2013. godina na tenderu su odabrane rogatičke firme “Ileks”, “Transkop” i “Ikonić-komerc”.\nGrađevinski inspektor opštine Rogatica Zdenka Čarkić rekla je Srni da će firma “Ileks” održavati oko 141 kilometar puteva u mjesnim zajednicama Kozići, Gučevo, Osovo, Berkovići, Plješevica i dijelu Seljana.\nOna je dodala da će ova firma u zimskom periodu održavati i sve gradske ulice, osim ulica srpske sloge i Radomira Neškovića koje spadaju u kategoriju regionalnih i magistralnih puteva, te će njih održavati preduzeće “Romanija-putevi”, čije je sjedište na Sokocu.\nČarkićeva je rekla da će firma “Transkop” u zimskom periodu biti zadužena za oko 76,5 kilometara puteva u mjesnim zajednicama Stjenice, Kukavice, Mesići i dijelu Seljana.\nPrema njenim riječima, firma “Ikonić-komerc” održavaće oko 98 kilometara puteva u mjesnim zajednicama Borike i Žepa.\nPrethodni članakProslavljena krsna slava Pravnog fakulteta u Istočnom Sarajevu\nNaredni članakObuka za direktore škola


Šilb: Izgubili zbog grešaka\nNaslov: Šilb: Izgubili zbog grešaka Sub Dec 07, 2013 3:51 am\nKošarkaš Crvene zvezde Telekom Blejk Šilb izjavio je nakon poraza od Panatinaikosa u osmom kolu Evrolige, da su greške koštale njegov tim pobede.\nCrveno-beli su izgubili u Atini 69:63, i tako izgubili sve šanse da se plasira u Top 16 fazu.\nZvezda je na ovom meču imala čak 21 izgubljenu loptu, od toga je Šilbovih sedam.\n"Imali smo šansu za prolaz dalje, odigrali smo dobru utakmicu, napravili smo nekoliko grešaka u finišu i to je stvorilo razliku. Svi smo dali sve od sebe, pokazali smo hrabrost. Boli to što nećemo moći da se plairamo u Top 16, ali moramo da podignemo glavu i nastavimo pozitivno da razmišljamo", rekao je Šilb.\nKapiten Marko Simonović saglasan je da su greške odlučile pobednika, a ne toliko manjak sreće.\n"Opet se igralo na jednu loptu, mislim da smo ovoga puta malo više krivi nego što nismo imali sreće, lako smo gubili neke lopte u prednjoj liniji, oni su to kaznili. Zaboravljali smo Bramosa. Ali sve se to dešava, bitno je da iz ove utakmice izađemo jači, ovo je za nas novo veliko iskustvo, a vratiće nam se negde", rekao je Simonović.


Svoje prvo pojavljivanje na filmskom platnu imao je ulogom u filmu „Critters 3“, koji je početkom devedesetih godina bio pravi hit. Prve nominacije za Oskara, Zlatni globus i nekoliko nacionalnih nagrada dobio je već sa 19 godina zahvaljujući sporednoj ulozi u filmu „What“s Eating Gilbert Grape?“.\nVeliki uspeh postigao je glumeći u filmu „Dečakov život“ sa Robertom de Nirom. Zapažene uloge ostvario je i u filmovima „Romeo i Julija“ i „Marvinova soba“ sa Dajan Kiton. Najveći uspeh u karijeri postigao je zahvaljujući ulozi u filmu „Titanik“ sa Kejt Vinslet. Ovaj film dobio je 11 Oskara i po broju osvojenih nagrada nalazi se samo iza legendarnog „Ben Hura“, koji je osvojio 12 Oskara. Među ovih 11 Oskara, nije se, doduše, našao Oskar za najbolju mušku ulogu, ali je cena Di Kaprija skočila na 20 miliona dolara po filmskoj ulozi.\nPoslednjih godina imao je uloge u filmovima „Kralj Luj XIV“, „Slavni“ i „Bande u Njujorku“ sa Kameron Dijaz.